url: =2014-01-12 ~ TBC-Y\nPosted on Friday, January 17, 2014by Siam Kim\n2 Korin 4:16-18\nA kimu thei nate tomno sung bek kiamgna, a kimu theilo nate a tawntungin a kip ding hi.\n__2 Korin 4:18\nCiamna Kip Thupha” le “Pasian Amin Thang Hen!” cih la minthangte leh biakna la dawng 9,000 bang a phuak Fanny Crosby pen a ngeksen lai pekin a mittaw hi.\nPawlkhatte in Fanny pen hehpih huai sa mahmah hi. Thu a lim gen nuam mahmah Pastor khat in “Nang pen Pasian in thupha tampi hong piak hangin khua muhna hong pialo hi” ci-in hehpih hi. Fanny in, “Hi thei hileh ka nu’ sung panin mittaw sa in suakleng utzaw lai ing,” ci-in dawng hi. “Bang hang ci ve, tua bangin mittaw sa in suak vet leng vantung ah ka muh masak ding pen Gumpa Jesuh hipah ding hiven.”\nFanny in nuntakna pen tawntung mit tawh en hi. I lei mittawh tawntung thu i et ciangin ki lamdang thei hi. “Tu hun lai takin tomno sung lungkhamna ka thuakte uh in ka thuakna uh sangin nakpi takin a lianzaw tawntung minthan’na sung hong tunpihding hi. Bang hang hiam cileh a kimu thei nate tomno sung bek kimang a, a kimu theilo nate a tawntung in kip ding hi (2 Kor 4:17-18).”\nMinthan ni ciang a i muh ding To Jesuh vang tawh tehkak lehang tuhun a, i lungkhamnate a meng milmial lel ding hi.- Dennis Fisher\nPasian aw, hih lei nuntakna tunglam muhzia tawh hong ensak in.\nNang tawh maitang i kimuh ciangin ka leitung haksatna te uh beimang ding cih hong phawksak in.\nTawntung thu i muhzia in i lei nuntakna hong uk ding hi.\nPosted on Thursday, January 16, 2014by Siam Kim\nKolose 1:1-12; 4:12\nTua Tapa in Pasian’ pianzia a kimin a neihna ding Pasian mahmah a lungkim hi.__Kolose 1:19\n1949 kumin Los Angeles ah mihing 6000 in Nipi 8 sung Billy Graham’ thugen ngai-in thangah thei mahmah uh hi. Tua cialpi ah thungetna le Counselling mun ding a kibawl bukneute om a, mite khukdinin thungen hi. Tua mun pen Cliff Barrows kici Billy Graham’ lawm, lalam makai pa khat in “Pasian nasepna bukneute,” ci-in min phuak hi. Thungen makai pi pen Los Angeles khuami Pearl Goode kici numei khat a hihi.\nKolose khua a, Khristian-te tungah Paulin a khak lai sungah Paul in a lawmte tawh Kolose khuate ading thu a ngetsak denna pulak hi (Kolose 1:3,9). “Pasian’ deihna bangin nungta in lungsim khanghamin kip takin na om theihna dingun amah in thu hong ngetsak tawntung hi(4:12),” ci-in Kolose pawlpi makai Epafras’ thu zong a gen hi.\nPasian in mipawlkhat pen “Buk Golpi,” ah lungdamna thu a genkhia dingin a seh bangin, Epafras leh Pearl Goode te bangin thungetna ‘buk neu’ ah khukdin in thungetna tawh mi tampi Pasian’ mai a tunpih dingin zong hong seh om hi.-David McCasland\nAmaute in nakpi takin thungen a,\nPasian’ palaite adingin thungen uh hi.\nAmaute in a khukte uh tawh sem uh a,\nA guh a tangte thahat semsem hi.\nThungetna pen na sepna ding a kiginna hilo-in, nasep hipah hi.\nA KICINGVAL AN\nPosted on Wednesday, January 15, 2014by Siam Kim\nNa nuntakna dingun bang ne-in bang dawn ding cih ahi a, na pumpi uh adingin bang silh ding cih ahi zongin lung himawh lua kei un.__Matthai 6:25\nThe Jamaica Christian School for the Deaf aa Director a sem, ka lawm Marcia in tunai deuh in “Thupha tawh kipatkhiatzia” cih thulu guanin thupom thusanzia khat hong luikhia hi. Tua thului sungah ‘Tu kumthak ah, budget a cingval tawh ka kipat pen kum 7 sungah ah a khatveina hi’ ci hi. “Bang na cih nopna hiam? Dollars tul tampi Bank koih maw?” “Hilo.” “Tua leh na sang ading, tukum na kisapteng neikhin na cihna maw? Hilo. Tua leh bang? “Tu khakhat aiding an nek ding neihkhin, ka cihna hi,” ci hi.\n“Naupang 30 aiding budget kigak mahmah tawh thu vaihawm pen vailian mahmah hi,” hong cih kawmin “Amah hoih a hih manin Topa tungah lundamna ko un: A itna kip a tawntung in a kho hi,” cih (I Khang 16:34) hong sim hi.\nMarcia in a sanginn leh a sang naupangte nuntakna Pasian in kum khat khit kum khat sik hi ci-in um hi. Sang vanzat, leh an le tui tampi a neihloh hangin Pasian tungah lungdam ko in a minthangna pulak den hi. Pasian in siktoto ding cih zong um cinten hi.\nKumthak na dawn ciangin Pasian hong sikna na um hiam? “Na nuntakna dingun bang ne-in bang dawn ding cih ahi a, na pumpi uh adingin bang silh ding cih ahi zongin lunghimawh luakei un (Mat 6:25),” ci a Jesuh hong itna kammalte umin muang takpi ding hi hang. – Dave Branon\nMailam thuding ka lung himawh keilel,\nJesuh in "thei ing" ci lel,\nAmah tawh ka tonkhop ding hilel,\nMailam thuding Ama’n theilel.-Stanphill\nLunghimawhna in na zingciang vaidingte siangsak kei. Tuni a na thaneihteng hong hupcip hizaw.\nJesuh in paubanna a neilo ding le a pukkha lo dingin hong kem ding hi. __Judah 1:24\nKikhawm a, biakinn pai ding cianga, tate i zep i puah pen nasep lian veve hi. A ki zem sitset sa pen Biakinn tunzawh minutes 10 ciangin ka taneu Matthew bang a nu le a pa’n puahmah lomaw cih ding phial hipah hi. A puan pilpak lah kikhih khinlo, a mit limlang lah kia dekdek, a khedap khau lah khih lo, a moh nekna tawh a puan teng kizem bialbual. A mahbek nusia peuh mahleng nin lua pah.\nKhat veivei Khristian-te zong tua bang kihi thei zel hi. Jesuh’ thuman thutak puan silh khin napi, Pasian neilo te bang a om nuam zel hi hang. Tua man Judah in, “Jesuh in paubanna a neilo ding a pukkhalo dingin hong kem thei hi,” ci-in hong phawk sak hi.\nPasian neilo te tawh i kibat lohna dingin bang cih ding? A Kha Siangtho le Ama’ lampi i zuih semsem ciangin paubanna a neilo dingin hong kem ding hi. “Pasian kammal tawh kisil hileng (Efe. 5:26),” bang zah takin thuman in i siangtho dan ding gentheih hilo hi.\nJesuh in paubanna a neilo ding leh a pukkhalo ding hong kem ning hong cih pen thupha taktak a hihi. Ama’ itna leh donna phawk semsem leng Kumpi pa’ tate tawh i kibatna khang sak semsem hi. – Joe Stowell\nA hoih mahmah na thuman puan nong silhsak a,\nPasian mai ah Paubanna neilo in a pukkha lo dingin nong kepnate lungdam hong ko ung.\nPa’ ompihna i theihna ding Tapa tungah kinga ni.\nTAWLNGAK HUN NUAM\nPosted on Tuesday, January 14, 2014by Siam Kim\nKa lung sungah nuamna nong guan hi.__Late 4:7\nZan ihmu theilo-in lukham peuh ka lumlehleh hangin ka ihmu thei tuan kei hi. Ihmuh theihna ding lampi tuamtuam kigen a, a tawpna ah a hoihpen cih omtuanlo hi.\nIhmuh theihlohna a hang tuamtuam om ding a, a kisamlo pi a, i teisetsat zelna pen lungkhamna, khial kisaknate hang na hi thei hi. Late 4 sung a, David’ nuntakna tawh en lehng. Pasian hehpih ding leh thunget a dawnna dingin Pasian na sam hi (tg. 1). A kikona te Pasian in hong za hi cih zong phawk zel hi (tg. 3). Lupna tungah i lungsimte sittel in daitak a i om ding David in hong thapia hi (tg. 4). Pasian hoihna, itna, leh hehpihna te i lungsimsungah ngaihsunsun leng, Pasian i muang semsem ding hi (tg. 5).\nEi le ei in hanciam a, i leptuah sawm, i lungkhamna te pampaih phot in Pasian muang leng hong lemzaw ding hi. Amah in i lungtang sungah nuamna hong guanthei hi (tg. 7). Tua manin nitak lupding ciangin i lungsim daisak hithiat in i om ding hi. Pasian sungbek ah lungmuanna om hi (tg. 8). –Dave Egner\nNa daihna kha hong guan in la,\nHuihpi nung tui kilok te hong awlmawh sak kei in,\nKa sungah na daihna hong phum in la,\nTawlngak hunnuam hong ngah sak in. - Dave\nIhmut theihloh hun nangawnin Pasian in tawlngak hun nuam hong pia thei hi.\nJAN 12, 2014 PROGRAM\nPosted on Monday, January 13, 2014by Htaung Kyint\nJan 12, 2014 Bulletin\nBIBLE STUDY MATHAI thukhupna\nPosted in 2014 Sermon, Audio Sermons, Bible Study, News, Photo\nSILAH NUNGTA BEK HILO\nPosted on Monday, January 13, 2014by Siam Kim\n1 Thess. 2:7-3:7\nTimoti hong tungkik khina, note’ upna le nong itna uh thute hong gen hi.__1 Thess. 3:6\nApril kha 1937 kum Mussolini gamkek te in Wallamo gam a om, Missionary khempeuh Ethiopia ah a taisak ciangin Khristian kici 48 bek phalai uh hi. Tuate in Maku lungdamna bu bek mah a neih lianpen ahi hi. A tamzaw in laisim theilo lai hi. Kum 4 a sawt khit Missionnary te hong tunkik ciangin a upmawh uh bangle-in a tulsawm val in thu-um mi na kibehlap ta hi.\nNungzuipi Paul zong Thesalonika khua pan kihawlkhia hi (Sawl 17:1-10). A nutsiat Khristain tawmno cikte a beilohna dingin nakpi takin tha pia hi (I Thes. 2:17). A nungsang ciangin Timoti va pai a, Paul tungah tua khuate upna leh itna thu a pulak hi (I Thes 3:6). Tua thamlo in Makedonia leh Akhai-a gamte a dingin etteh tak Khristiante na suakto lai uh hi.\nPaul in a mission sepna pan in mi bangzah piangthak ci-in a mal tawh gen ngeilo hi. Kua ma dang tungah minla lo-in Pasian tung bekah minphatna pia hi. “Ke’n suanin, Apolos in tuibuak a, Pasian in khangsak hi,” ci lel hi (I Kor. 3:6). Kimlepam haksatna in khatlehkhat hong khenthang gawp thei mah a, a hi zongin Pasian in tua haksatna sungpan mah in pawlpi khangsak hi. Thuman cihtakna bek tawh Pasian tungah minphat na piaciat hi. – C.P. Hia\nTopa aw, langpanna ka tuak uh ciangin ka lau uh bang lo-in gualzawhna nengno khat ah min ka deih mahmah uh hi. Pawlpi a lam leh a khangsak Pasia nang bek na hih lam hong theitel sak in.\nKa pawlpi ka lam ding a, sihna nangawn in zo zo ngeilo ding hi –Jesuh (Mat 16:18)\nDAI GEI-A KA VENGTE\nPosted on Sunday, January 12, 2014by Siam Kim\nThu-um khempeuh kikhawlin omkhawm uh hi.__Sawltak 2:44\nKa huang umna daite luita a hih manin ka pasal Carl tawh nikai lam pawlin phelkhiat ka kipan uh hi. Ka upmawh sangin ka zobaih zaw uh hi. Nikhat ka pasal, lopa met-in a om laitak, a ui tawh lam a siau kaveng nupi khat in huang umna dai tawh kisai in ama’ muhna hong gen hi. “Dai na phel khiat pen na huang etlawm zawtham ei. Ken bel dai cih khawng kisam sa khol keng,” ci-in kideidanna a omlo tual nuntak a lunggulhna hong pulak hi.\nDai kaih pen a hoihna a om sam hangin i vengte tawh hong khen himawk in, tua pen ngaihsut huai mahmah hi. Ka kikkhopna pawlpi ah kal khat khat vei kilawmtatna hun kibawl zel in khat le khat thu kingetsak in tha kipia uh hi. Pawlpi masate hun lai in zong nisim in biakinn ah kimu khawm uh hi (Sawl :44-46). Thu ngen khawm in kilawmta khawm den uh a, lungsim ngaihsutna mahmah ah zong ki thukhat pah uh hi. Khat cimawh le khat in huh theipah hi (Thuhilhna 4:10).\nThu-um mite tawh kizopna pen Khristian nuntakna ah a thugil mahmah khat a hihi. Kilawmtatna pen Pasian in a itna hong lakkhiatna lampi khat ahi hi. –Anne Cetas\nKhristian ki-itna in,\nLungsim hong henkhawm hi;\nLung kituaka kikholhna in\nVantung itna lim hi.-Fawcett\nHong lam ding leh hong lenkip ding Khristian kilawmtatna i kisam hi.


timestamp: atn

url: =Numeino Missionary thupi :: ZOMI DAILY\nposted on 26 June 2018 at 7:28 pm Lomkholna: Biakna, News, Tdkhen\nGermany limsuaih siam Leo Steinberg a cih pen Jesu’ lim suai asiam pen dinga ngaihsut ahi hi. Ahi zongin amah Khristian hilo citciat hi. Khatvei a vahna-ah numeino a ithuai mahmah, a melhoih khat tuakin, a mah’n zong tua numeino a lim suai nuam ahih manin zol a, inn-ah a ciahpih hi.\nA limsuaihna innkhan sungah Jesu’ lim, singlamteh tunga kikhai a suaihsa khat a khai hi. Numeino in tua a muh ciangin, “Jesu kikhai lum ahihleh mawhna lian nei hiding a hive-maw” a ci hi.\nSteinberg in, “Jesu pen khialhna nei lo ee, mi khempeuh’ khialhna hangin a si a hi ve” a ci hi. Numeino in, “Aw hi maw, nangma’ khialhna hangin zong a si a hiam” a cihleh, Khristian zong a hi nailo Steinberg pen tua numeino’ thudotna in ngaihsutna lianpi pia a, a pianthaklawh ta hi.\nTua banga a pianthak tak ciangin a limsuaih enpha kikkik a, a nuai san-ah, “Nang’ aadingin ke’n ka thuak, kei’ aadingin nang bang na thuak” a cih, Tedim labu No.207, Jesu singlamteh-a kikhai khe-nuai san-ah a gelh thuah hi.\nTua pen Court Zinzendort in mukha in, a lungsim khoihlua ahih manin, Moravian Movement thupitak a phuankhia pah hi. Moravian te’ tungtawnin John Wesley a piangthak leuleu hi. John Wesley in England gambup khanlawhna pupi pa ahi hi.\n(Pasian kihel na kammalno khat tawh leitung na kilamdang sak thei hi).\nTuipi tunga khualzinte lakah, “Mutiny on the Bounty” a cih tembaw khat pen a minthang mahmah hi. Tua tembaw tungah Bligh a cih pa pen makaipi, (Captain) ahi hi. A gitloh luat manin a nungzuite kipawlin a langpan uh hi.\nTembaw neu khat tungah a mah leh a mah a pawlpih teng a khakhia uh hi. Langpang lamte in tembaw a ngah zaw uh hi. Tua bangin a paipai uhleh New Zealand leh South America kikal, Pitcairn tuikulh a tung uh hi. A tembaw ‘Bounty’ pen a haltum uh hi. Tua tuikulh-a teng mite pen gilo mahmah uh a, kum 10 a phakin tua langpang mite khat bek om lai-in a dang teng tuikulhmite in a thatlum khin uh hi.\nMore: Na kimuh kik mateng ~ Tdkhen\nTua a om lai pa pen Adam a cih hi a, a lawmte kithat khinin a mah bek a nungta lai ahi hi. Nidanga a tembaw hal’ uh sungah singkuang hoih sim khat om a, tua sungah Lai Siangtho bu khat a om hi. Tua Lai Siangtho pen Adam in a sim’leh a piangthak ngiau hi.\nTua banga a pianthak ciangin tua tuikulha teng mite’ lakah Pasian thu a hilh pah hi. A sawt lo-in khanlawhna piangin, tuikulh migilo hontang teng a piangthak khin-gai hi. Pasian in zatmawh khat beek zong a nei lo ahi hi. Tdkhen\nPrevious: Singapore gamsung ah Myanmar innteeng numei khatin piteekkhat thatlum ci’n thukibawl\nNext: Forklift hawlkhat in mawtaw tampi ataihgawp laitak Video ki khahkhia, mi 2 si, 10 valliam


url: =Chin National Front (CNF) Joint General Secretary Dr. Sui Khar tawh holimna :: ZOMI DAILY\nposted on 29 March 2014 at 2:07 am Lomkholna: Article, Interview\nNovember 2, 2013 ni in, Nadi-Myanmar Hotel, Mandalay ah kibawl “CNF le Mandalay Zomi Mipite Kimuhkhopna” ah CNF pan in Supreme Council pan Pu Salai Kipp Khua Lian le Joint General Secretary Dr. Sui Khar te hong kihel thei uh hi.\nTua ni mah in, Dr. Sui Khar le Zingsol tanute holimna kibawlna pan Tedim Liaison Zum vai, Chin National Conventin (CNC) vai, “Zomi” le “Chin” vai, Gam Thumna paina vai te kong suak sak uh hi.\nZINGSOL: CNF in Tedim mipi deihna tawh kituak lo in, Liaison Zum hong honna tawh kisai Democratic gamtat zia tawh kituak lo ci in kigen hi. Hi tawh kisai CNF pan in bang gen nuam na hiam?\nDr. Sui Khar: Na za ung. Amsa in, hih tawh kisai, Zum hon ding vai mipi Survey akibawl ciang Mipi in deihloh cih za ung. Ko lampan ka gen nop ah, hih Survey kibawlna ah, mipi tung ah bang thu(information) te kigen hiam cih hi. CNF In Tedim ah Zum hong hon ding thu pen kicing takin kigen hiam? Ahoih lam in kigen hiam? Kei zakna ciang ah, CNF in Zum hong hong leh, Siah hong dong ding, mi hong that ding na deihuh hiam cih bangi kidong cih dan in za ing.\nKo lam pan in, hih Zum honna pen, Numbat 1 ah, Kumpi le CNF kikal kizopna (Liaise) ding hi. Numbat 2 ah,Mipi te atamzaw in, Kumpite tung ah, a khasiatna (grieves) te, thuakna a tulaitakin genna ding mun om lo a, Zum pan a gen theih nading deihna tawh kihong hi.\nNumbat 3 ah, Kawlgambup Daihna bawlna ah thau gin daihna bek hi lo in, mipi te Kumpi te tung ah, khasiatna le Kituambawlna te pulak theih nading hi. Lampi, Zato lam te hong kibawlsak lo cih a kipan… Pawl khat ten hi pen “Development” lam pan en hi. Daihnabawlna lampan en leng hi Mipi aw te i zak theih nading in, sepna ah, Zumpan in pulak theih nading hi. Mipi te haksatna taktak te pen, Kawlgambup Kumpi or Zogam Kumpi in zong bang hong sepsak theih loh te kuan sem ding hiam? Hih vaipuak te inntek te tawh kizom in sepkhop theih nading hi. Tua teng hangin Zum neih ding kisam hi. Tu in ahi leh mipi te in zong hong telsiam ta ding in lamen ing.\nKhalkha a kibawl ding Chin National Conference tawh kisai, ZCD le CPP te in kihel nawn lo ding cih thupulakna te naza ung. Khawmpi vai a ding ahanciam CNF lampan hih tawh kisai bang gen nuam na hiam?\nKumpi tung ah Kilemna bawlna ah, Mipi te tawh “Gamvai Kikupna” bawl ding kamciam pia hi ung. (Maikum a kibawl ding) Kawlgambup Khawmpi ah zong, CNF deihna bek pulak lo nuam lo hi ung. Zomi mipi bupi deihna te ka pulak zawh uh ciangbek in, a thugen te tha nei pan ding hi.\nAlangkhat khat ah Gambup Daihna a deih pen, Hiamtawi te bek hi lo in, Mipi buppi zong hi in, mipi in tel in, hong kihel, vekpi akihel Gamvai naespna ahih na ding ka lunggulhna uh hi. Kawl Kumpi in zong hong thukim pih hi.\nHih tak ah Stakeholder (Akisai te) te ka et uh ciang, (1) Kumpi (2) Hiamtawite (3) Gamvai Party (4) Mipi Kipawlna te kihel ding kisam pellmawh ka sa uh hi. Kumpi pen a om khin sa hi in, Zomi sung a a dang thum te in, Common Ground (Dinmun) khat tung ah ding khawm in vapai ding, Common Stratgey tawh kalsuan leng bek KawlKumpi tawh thukikupciang muibun pan ding hi.\nGamvai kikupna pen hun sawt la thei lai ding hi. Hih hun sung ah, Zomi sung ah thukizopna, kizakna lampi khat (mechanism) neih zawh nading kideih hi. Hih dan Khawmpi bang zah vei kisam zo ding. Tutung a bekbek zong Tein 1000 val a bei hi in, hih Mechanism khat nei leng mipi teng zong kihel thei in, Kikupna le kizopna kizom to suak thei ding hi.\nKo lam pan akisai teng khempeuh kihel Khawmpi suak sak nuam ung. Party, Kipawlna khat thuzawhna hi lo in, a vekpi Khawmpi suaksak nuam ung. Tua hangin, abeisa April 2013 lai in, Zomi te Party nam 5 te tawh kimu ing. ZCD, CPP, CNP, Asho, ENDP te kiheluh hi. Tua mun ah, hong kigen pen in, ko pen, a Sapna lai a ngah te bek hi lo in, a inntek te a ut hi zaw ung kicia, ka nuam mahmah hi. Amau Party 5 teng kikumkhawm ngei uh hi. Kamsiatna tawh ZCD in “CHIN” cih kammal tawh kisai sanzawh nading haksatna om ahih man in, “CHIN” cih kammal akihel leh hong kihel zo kei nung cih hi.\nKhat le khat ngaihsutna te kizahtaksa (respect) piakna in, kisang hi. Adang Party 4 te in, Khawmpi ading Palai kitelna bang kibawl hi. Party 5 Thukimna ah, hih Khawmpi pen, CNF, Civil Soceity le Party te tawh kigawm in bawl khop ding in a kithukim hi. Tua hi a, Joint Organizing Committee khat phuan in, ZCD bel hong kihel nawn lo in, CPP kihel lai hi.\nKhat vei ah bel, CPP in hong kihel nawn lo ding ci in, Joint Committee pan pusuak uh hi. Ahihhang, a mau Makaipi kiang ah ka vapai uh leh hong kihel kik nung ci leuleu uh hi. A tawpna ah bel Khawmpi taktak hong piang ding ciang ut nawn lo uh ci hi. Agenna uh a, (Myi-Paw) Legal Party te makaihna bek hisak nuam ci uh hi. Numbat (1) ah bel abeisa hun in vekpi bawlkhop ding akithukim sa hi. Numbat (2) ah\nHih Khawmpi pen Vekpi Khawmpi (All Inclusive) deih hih in, CPP sung pan Makai pawl khat te zong Party min tawh hi lo in mimal min hong kihel nuam ung ci in, ki welcome hi. ZCD zong Special Invitiess tawh sap sawm ung. Amau Party min hangin haksa tazongin, Zomibuppi kipumkhat theihnading (Unity) in hong kihel thei ding in tudong mah lamen lai ung.\nOnline ah kikhah hih Khawmpi a Thukikupding te pen Nam tam mahmah in, hih hun tomno sung ah bang teng hong gah khia ding na lamen hiam? Bang na lunggulh pen hiam?\nHih khawmpi pan in hih Issue (Vai) khat tek ading Lamgui (Guideline) ciang bek kingah zo ding in lamen in. Hih Lamgui pen Lamlak Laipi (Concrete Proposal) ciang ahih nading pen (Expert) Mipil te le Akihel ding kigawm in Nasepdan ding (Action Plan) khat ngah leng bel hih Khawmpi pen lawhcing cih theih ta hi. Lungkim huai sa ta ing. Tua pen Kawlgambup khawmpi ah kipulak thei pan ding hi. Hih ni 3 khawng tawh bel ‘detail paper’ kingah zo lo ding hi.\n“ZOMI” cih min vai hong dong nuam ing. Ko Tedim kampau sung ah hih pen thupi ngaihsut mahmah hi ung. “Zomi” cih min tung ah nang muhna thei nuam ung.\nCNF in ka gengen uh pen, tutadih in a tamzaw san theih pen ‘Chin’ hi. Tua hi a, ‘Chin’ cih pen tulaitak in ka zangh uh hi. Ka GS uh ahi Pu Zing Cung le Pu Chin Sian Thang kimuh lai in zong gen ngei hi. “Hong pai in, ‘Zomi’ pen hong zuak in, mi atamzaw in hong san leh, CNF in tuletu in khelpah lian ding hi.” “Zomi” cih pen ‘Self-isolated trend’ (Ei le ei kituam bawlna) tawh zuun lo in, Chin mipi deihna ding “Popularized” (minthang) , “Promote” (Lamsang) lampi te tawh “Chin” minam buppi i tual min taktak “Zomi” hi zaw hi cih lampi tawh zuun huai sa zaw ing.\nAnihna ah, hih dan a Min kihel pen, a thak hi lo hi. “Lushai” pen “Mizo” ci a kikhel ngei hi. Adang gentehna khat ah bel, “Naga” cih pen Bengali te piak min hi. “Guaktang a om te” a cihna uh hi. Tua Naga sung ah zong tampi tak mah om uh ahih man in, “Naga” cih mun nuai ah Khat in na ding khawm lel uh hi. Hi dan a, ngaihsutna tuamtuam, san dan tuamtuam a om minam te sung ah, bang hoih pen hiam cih pen i zong ciat ding mah hi.\n“Chin” cih pen “bawm pua” te cih akhiat na ahiphial zong in, Minam Kipumkhat theih nading ahih leh, Ok aci hi ung. Tua mah bang in “Zomi” pen mi tamzaw in hong san theih nak leh CNF in tulian in a khel pah lian ding hi. Tua hang a zong, Pu Chin Sian Thang kiang ah “Zomi” cih min pen “ei le ei kituam koihna lam” (Self-isolated trend) tawh hong zuun kei un la, hong promote zaw un ci in ka gen uh hi.\nTulaitak Siamsin, khangno te tung ah bang hong gen nuam na hiam?\nKawlgam kong lut kik pen kum khat khawng bek hi pan hi. Ka et kawikawi ciang, Gam Thumna paina vai gen nuam ing. Hi vai pen, ko patkhiat mah hi mawk in maw. Abeisa hun lai ah pen, Sangnaupang te (CNF) te lang, Kawl Galkap te lah lang in, om nading mahma om lo hi. Ei Zomi (Chin) te pen theihsa mah bangin, nek tawm zong tawm vive hi mawk in, Kum khat ah, ni 200 na ngawn i nasep kisem thei nawn lo hi.\nHih dan tawh om suak leng khutdawh ngen suak ding maw? Bang suak ding cih kigen thei nawn lo. Tua hi mawk aiciang ah, tawmvei sung vailemna ding (temporary solution) ci-in Gamdang pai ding in, ka hanthawn uh a, ka panpih (advocate) uh hi. Ahih hang hi pen, a tawntung a ding hoih lo hi. Tawmvei sung ading bek hoih hi.\nSiamsin sangnaupangte tung ka gennop in, tulaitak pen, ko hun tawh tehna in, kihong mahmah ta hi. Hun khat lai pen, Kumpi khutnuai vive hi mawk in, tua sung ah Zomi khat Gamdang pilna sin theih nading pen Tehpih Omlo (Excellence) ciang bek lamet thei hi. Tun bel tamcihtak in a tam hi ta hi. Ei lam pan i Ginat (qualified) ding bek kisam hi. Hih akihong thak hunpha (opportunities) te lak zawh nading hanciam huai sa ing.\nAnih na ah, i Gam i lam taktak ding ciang, Chin Gam ici zongin, Zogam ici zongin, ei mahmah in i sep kei leh kua mah in hong sepsak ding hi peuh mah lo hi. Agamlapi pan in zong kisem suak zo lo ding hi. I Gam mah ah i om zongin, koikoi ah i om zongin, i Gam khantohna ding sepkhop ding hong hanthawn nuam ing. Source: Zingsol\nPrevious: Takkheh Zomi (Part 4) ~ David Tuang\nNext: Bang lungkham haksatna nei na hihiam? ~ David Tuang


url: =About Us – Zomi Innkuan Germany e.V\nI. Min leh Phungpi Mun\n1. Min dingin Zomi Innkuan Germany kici ding aa, atom-in ( ZIG ) aa zat ding hi.\n2. Kipawlna´phungpi mun pen Frankfurt a hi hi.\nII. ZIG Kipawlna ii Dinmun\n1.ZIG ki pawlna pen Politic lam vaihawmna tawh aki bawl hilo aa, Politic tawh kisai vaihawm ding thu aom leh atuamin EC teng ki kum tawm ding hi.\n2.ZIG ki pawlna pen biakna lam vai hawmna tawh a ki bawl hilo aa, biakna leh pawlpi tawh kisai kideidan na ahizong a tuam in pawlpihna ahi zong langpanna ahizong kineilo hi.\nIII. ZIG Ngimna leh Tupna te\n1.Leitung mun tuamtuam aa om Zomite tawh ki kum khawm in, Zogam-Zomi khantoh na ding leh Zo ngeina kepcing zawh naang ngimna kinei hi.\nGentehna; Leitungbup aa om Zomi Innkuan kipawlna te tawh kipawl in nasem khawm ding.\n2.Zogam aa om acimawh Zomite huh ding.\n3.Zomibup ki ittna leh kilemna a om naang vaihawm ding.\nIV. Pawlmi tawh Kisai Thukhunna\n1.ZIG pawlmi khat hihna: Pawlmi khat pen Germany gam sungah amaanaa omtheihna (legally) thu anei mi khat hih hamtang kuul aa, kipawlna ii deihna leh ngimna teng zuihzawh ding kuul hi. Tuamahbangin pawlsungah kuamah ki deidanna omlo in thuneihna zong akikim in om hi.\n2.Pawlmi suahna (Luutna): Hih ZIG pawl sung ah Zomi akua mah peuh kum 18 acingsa mikhat ahih naak leh suakta takin luut thei aa, pawlluutna lai sungah amin aki khum kuul hi. Tuabanah kipawlna ii thukhun te a thukimna leh aki ciangtansa sum donnate ahpiak khit teh pawlmi suak theih pan hi. Alungluut Zomi ahilo midang aom leh EC teng ki thukimna tawh luutthei ding hi.\n3.Pawlmi pan pusuahna: (a) Hih ZIG pawl sung pan pusuak nuam aom leh pusuak thei aa, ahizongin a pusuahnop na athu genkhiat ding leh kha-2 peuhmah EC te tung zaaksak kholh kuul hi. Tua mi-in akhiatsa pawlsum teng ngah kiik lo ding hi.\n(b) Pawlmi khat a sih teh pawlsung pan apusuakin ki ciamteh pah ding hi.\n4.Pawlmi khat EC suahna: Pawlmi khat ahih leh bek pawlmakai suak thei aa, alungluut taktak leh, mipi muan/deihna tawh kiteel hun ciangin suah theihna nei hi.\nV. Pawl sum Kidondaan ding\nHih pawlsumdon pen January,2008 pan kipan ding hi.\nVI. Nopna, Dahna ah Kikhualdaan ding\n1.Germany aa om Zomi teng nopna- dahna ah kikhual theih nangin, zato lumte vehna, nausuakte nauetna leh pawlmi asite sihgaalna ki nei ding hi. ZIG EC te ii ciangtan bang hi ding hi.\nVII. ZIG Mipibup Khawmpi\n1.ZIG mipibup khawmpi pen Khuadopawi bawlni hi ding aa, khuadoni ma atawm pen kha-1 akisam in lai, phone leh e-mail tawh zong ki zasak ding hi. Mipibup kikupna sungah,\n(a) Kum khat sung aa sepkhiat, bawlkhiat nate leh mailam sep ding teng ki kum ding,\n(b) EC member sung teelkiikna leh akisam aom leh puahphatna ki nei ding,\nc) Kum khat sung aa sum aluut leh zatkhiatnate aa kipan sum saziante pulak khiatnanei ding.\n2.Tuaahihmanin ZIG mipibup khawmpi pen a tawm pen pawlmi 2/3 seh 3 suah seh 2 acin leh mipibup khawmpi kici thei ding hi. ZIG mipibup khawmpi pen ZIG aa dingin asaangpen / athunei pen a hihi. (Cihnopna in ZIG mipibup khawmpi pen ZIG-EC sang zong thu nei zaw, EC in a khen sat zawh loh thute zong ZIG mipibup khawmpi in khensat thei cih na hi.)\n3.Mipibup thukikup ding pen sak leh khang kimuhkim theihnang hamsatna hang ahizongin, phone leh online te baih tak in omta ahih man in, tuate tawh ki kupna ah akihel te zong mipibup khawmpi sung ah akihel in kiciamteh ding hi.\n4.ZIG mipi tawh kisai thukhat peuh aom lehzong khawmpi apai 2/3 thukimna tawh ki khensat ding hi.\nVIII. EC tawh Kisai Thukhunna\n1.ZIG EC kiteelna: Hih ki teelna pen kum-2 sial in ki nei dingaa, mipibup khawmpi ah kikipsak ding hi. EC sungah atawmpen mi-7 phaak kuul ding aa, kiteelna pen khuadopawi ma kha-khat sungin ki nei ding hi. Hih kiteelna pen pawlmi khempeuh ki zasak- ki teelsak ding aa, ih teel ding tepen atawmpen ZIG sungah pawlmi asuak sa ahih kuul hi. EC sungaa thudotte pen kiteel nawnlo ding aa, iteel beh ding teng pen anuai aa bang hi,\na) Pawl Lutang-1 leh 2\nb) Pawl Thusa -1 leh 2\nc) Pawl Sumkem-1 leh 2\nd) Pawl Neihsa encik-1\n2.EC te thuneih zia: ZIG – EC te thukimna tawh ZIG thukhunte laih thei- kheel theilo ding aa, akisapna (kheel loh-puah loh phamawh) aom leh mipibup khawmpi bek in kheel theih ding hi. EC te in ZIG thukhun tawh ki zui-in sepding- bawlding aom leh EC sungpan atamzaw thukim na tawh khensatna nei thei ding hi.\nIX. ZIG Neih leh Lam Kepcingna\n1.ZIG min tawh akinei vante pen pawllutang in kem ding hi.\nX. ZIG ki pawlna thukhunte behlapna, puahphatna leh phiattheihna\n1.Mipibup ki muhna khuadopawi ah tuate tawh kisai kinei dingaa,hong pai pawlmi atamzaw thukim na kila ding hi.\n2.ZIG kipawlna pen atawmpen akipawllai mi-7 acin naak leh kiphiat theilo dingaa, mi-7 acin nawn loh ciangin kikupna bawlin kiphiat thei ding hi.\n3.ZIG kipawlna aki phiat ciangin kipawlna neihsa ( van leh sum ) aom lai teng asumin kisuah dingaa, Zogam aa om tagah sang khat ahih kei leh mipi aa ding nasep kipawlna khatah ki pia ding hi.\nHih atung aa thukhun tengpen ZIG pawlmi atamzaw thukimna tawh 02.03.08 pan 08.03.08 dong kaalkhat sung aki bawl ahih man in kikipsak ta hi.\nPa John Htang Hau Mang Pa Anthony Gin Khan Lian


url: =Cidamna : Sikhum Zumkhum Natna. Agelh - Sianu Vung Hau Lun - Laibu Saal\nHome > Thuluui/Articles > Cidamna : Sikhum Zumkhum Natna. Agelh - Sianu Vung Hau Lun\nCidamna : Sikhum Zumkhum Natna. Agelh - Sianu Vung Hau Lun\nSikhum Zumkhum Natna\nSikhum zunkhum natna i cih pen sisan sungah a khumdat a tamluatloh nading in a dal insulin hormone a tawmluat hang ahkl a omloh hangin sisan sungah a khumdat hong tamluat ciang zun nangawn-ah a khum hong kihel natna gil khat ahi hi.\nSikhum zumkhum a neithei deuhte\n1. Khanggui aa sikhum zunkhum a neite\n2. A thauluate\n3. Lunggim dente\n4. A khumdat a tamluatloh nading hong dal insulin hormone a tawmte ahkl a neilote.\nSikhum zunkhum natna neite kihil ziate\n1. Zunsuak pahpah ding\n2. Dangtaak thapaai ding\n3. Gim baih ding (phokhongvei baih ding)\n4. An nek khiamlopi-in gawng ding\n5. An tampi nek hang gilkial pahpah ding\n6. Ci thaksa ding\n7. Liamma damhak ding\n8. Mitmang ding\n9. Lungsim liinglawng ding\n10. Khutme kheme hik ding\nPawlkhatte leuleu ciang sikhum zunkhum natna a neih uh hangun bangmah kihillo-in sikhum zunkhum natna in hong ngahbehsak theih natnate hong pian ciang bek natna a neihlam uh kithei pan thei hi.\nSikhum zunkhum natna in hong ngahbehsak theih natnate\n1. Pumpi langzaw natna\n2. Lungtang natna\n4. Kal natna\nSikhum zunkhum natna a damsiang nadingin zatui zaha kimukhia nailo hi. Siavuante kiang kilakin sisan leh zun hun manin etsak ding kisam hi. A kisam zatui zahate ne-in nek leh dawn kidop ding kisam hi.\nSikhum zunkhum natna neite kidop ding\n1. Annek hun mansak in.\n2. Mehteh mehgah (Anteh theipuam), ngasa leh a thau kihello sa tampi ne in.\n3. Buh, buhman, aalu, be tuamtuam, sathau leh a-al tam nek kei in.\n4. A khum nektheih dawntheih singgahte ne vet kei in.\n5. Exercise hun manin bawl in.\n6. Zato hun manin kilak in.\n7. Na mit hun manin lak in. (kha guk khatvei)\n8. Liamma na neih leh Siavuante lak pah in.\n9. Khedap bulhlo-in koimah pai kei . (khete hik ahih manin suanghiam ahkl khat peuhpeuh tawh kiat kha leh a liamlam kitheilo thei hi .)\nSisan sungah a khumdat tamlua leh a lauhuai mah bangin tawmlua leh zong lauhuai hi. Sikhum zunkhum a kiamsak zatui a kisamzah sang tam ne lua kha ahkl an hun man a nekloh hangin a khumdat tawmlua thei hi.\nSisan sungah a khumdat tawmluate kihil ziate\n1. Gilkial ding\n2. Khua-ulneel kaai ding\n3. Lungtang kinawhsai ding\n4. Lungam /lungvai ding\n5. Lungziing ding\n6. Ciliing ding\nA tung aa bangin na thuak leh a khum nektheih dawntheih khat peuhpeuh ne in (gtn.Cikhum tui).Sikhum kiamna zatui nek khawl inla Siavuante kiang kilak in.\nUniversity of Nursing Mandalay,Text book.\nItem Reviewed: Cidamna : Sikhum Zumkhum Natna. Agelh - Sianu Vung Hau Lun Description: Rating: 5 Reviewed By: Cinpu Zomi


url: =Singapore ah Kum 67-cinna Zomi Nam Ni Nuamtakin Kibawl ~ Hau Za Cin :: ZOMI DAILY\nposted on 24 February 2015 at 12:35 am Lomkholna: Hauzacin, News, Zomi, Zomi Nam Ni\nSingapore ah Kum 67-cinna Zomi Nam Ni Nuamtakin Kibawl\nLeitung mun tuamtuam ah a kibawl mah bangin Singapore ah zong Zomi Nam Ni a kum 67-cinna nuamtak in kibawl hi. Mipi kidim zihziah in Zomi lasiamte in Zogam ngaih late sa kelkel uh a, Zolia Zotaang te Zopuan tawh kizem sitset in hong pai diamdiam uh hi. Upate in Zomi leh Zogam maban a gen ban vuah Zomi Nam Ni hong piankhiatna thu limci takin gen thei uh a, mipi kitai in thutheihna tampi kibehlap bek hilo in minam itna zong hong khang hanhan hi.\nZomi a hong bawl Pasian tung ah lungdamkohna leh minambup adinga thungetna Rev. Thang Suan Kim, Tonzang in hong neihsak a Amen ciin mipi in kithukim diam hi. Zomi, Zogam leh mailam hun khempeuh Pasian deihna bang bek a kalsuan ding ihih ban ah Ama khutsung ngiat ah ki-ap in sep ding a kisam khempeuh Zomi bup in sem in a kisam banga kalsuan dingin kihanciam sawm hi. Tua ahih manin a kumkum in Topa in Zomite hong laptohna kimu in kiciamteh hi.\nZomi Nam Ni ading kithawikholhna:\nKum simin Theinosih Kha hong tun ciangin Zomi Innkuan Singapore in Zomi Nam Ni adingin vai khempeuh gelna kinei pah a, tukum in zong a kisam dingte ngaihsun in gelna leh vaihawmna kipanpah hi. Zomi sungah laitan zo thak khempeuh (a beisa kum sungin, Zomi Nam Ni leh Zomi Nam Ni kikal a laitan zo thak teng) min kikaikhawm in Pahtawina Laipi kipia hi. Banghang hiam cih leh Zomi leh Zogam hong tawisang in hong lamsang bek thamlo Zomi hih hong angtangsak ngiat uh ahih manin khutbeng a pahtawi bek hilo in laidal ngiat tawh ciamteh in pahtawina a kipia ahi hi.\nZoliate in Zomi Nam Ni hong tung ding cih a theihsa uh ahih mah bangin a puansilh ding uh, a nikten ding uh, a puanza silh ding uh, a khedap bulh ding uh cih bangin na vaikhak khol khin uh hi. Na vaihawm khin uh a, lawmte a mansa dimdiam in na om phitphet uh hi. Zotaang te zong na omkhong tuanlo a, a puansilh ding uh puan khuidan nam tuamtuam (special design fashion) na bawlsak uh, na vaikhak khin uh hi. Kilawm in siangtho sitset uh a, Vaphual hon singgah bawm bangin pak liatluat in etlawm mahmah uh hi. Zomi Nam Ni zatna innpi sung dimin pak phiupheu in tu diudeu uh a, a mai ah dingin khuadak leng etlawm in mittai ngaungau hi. Zomi hih mah nuam ngaungau ei!\nA mun ding, a hun zat dan ding hungelna, a kisa ding la nam khempeuh ban ah lathak phuak nuam tampite in na phuak khol in a ni hong tun cianga diangkhia lian dingin ama pek pan na kigingkhol khin uh hi.\nPuankhai Ding Hong Pia Uh:\nA ngeina bangin tukum zong Singapore a om Zomi khempeuh leh Malaysia a om Zomi khempeuh in Zomi Nam Ni kizangkhawm kik a, a thupi mahmah in Malaysia khuapi Kuala Lumpur ah kizang masa hi. Ki-am lua mahmah ahih manin ni khat bek kizang utlo a, ni thum sung kizang sitset hi. Zinmang Dr. Go Chin Zam in, “Zomite i minam ni zat ding kilawplua ahih manin ni khat bek zat ding kihawmthawh a, ni thum kizang hi,” a cih mah bangin nuamtak in Zomi Nam Ni nithum sung kizang hi. Singapore pan in zong mi 14 in va kisim thei in nuam kisa mahmah hi. Ka ciah lam uh ciangin khut guak in hong ciahsak hetlo in Singapore ah ka zat dinguh puankhai a kilawm mahmah hong puasak uh a, ka suan deda ngei uh leh kilawm lua peuhmah in Zolia leh Zotaang te bang maan kila ziahziah in etlawm mahmah hi. Lungdam ung kong it sanggam Zomi 🙂\nNek ding hong sik:\nZomi Nam Ni kibawl ding cih a theih phet un Lia Lunboih, Lia Zamkhek, Lia Nuampi te in neih man hilo, Zomite hong itna leh hong nekngaih man un ann hong vak nuam ung ci ahih manun LUNGDAMNA LIANPI tawh kisang a, ann limci mahmah gilvah phitphet in kine a kilungdam mahmah hi. Zomi Nam Ni zat kik ding hun bang kingaklah tuam pah hi. Hih banga Zomi hong it, hong huai Zoliate Topa in a zah tampi in thupha pia in hong phungvuhsak kikta hen. A mel uh lah hoih, a thukhualna uh lah nasia in a kisam khempeuh ah sawl kullo a a tai ziahziahte ahi uh hi. Ann bek hilo in singgah bawngnawi sungah diahsa hong dawnsak lai uh in i mel bang hoih pah dandan hi.\nHunzat nuam mahmah:\nKikhop makaih Dr. Lun leh Lia Nem Lun in mipi mai ah a Zopuan silh uh kilawm tak tawh hong dingin mipite hong kikhutletsak in “Zomi Nam Ni zat nuam” ciin maitai siuseu in vei leh taka teng ka kisawk ngeingai uh hi. Tua khit ciangin Hun Apna thungen Sia Benson Lian in hong nei a, Dr. Hau Za Cin in Zomi Nam Ni hong pianna thu tomno, kicing tak in hong gen a, Zogam ngaihla hoih nono Lia Cingno, Lia Deih Cing, Lia Lam Vung, Lia Uappi, etc te in hong sa ziahziah uh hi.\nMipi in muhnop a sak penpen ahih leh Zomi Costume Show cih tawh Zopuan silh kilawmte lahna Lia Muangnu leh Lia Lunboih in hong nei uh a, numei 7 leh pasal 7 kitel khia in mipi mai ah a Zopuan silhte uh hong lak ziahziah uh a, nakpi takin kilawp in khut kibeng ziahziah hi. Zonupite in a hoih leh kilawm pen mi nih hong teel khia uh a, Lia Cing Lam Vung leh Tg. Lian Sawm Sing (Singpi) in letsong hoih mahmah zong ngah uh hi. A kihel khempeuh hoih in etlawm mahmah uh hi: Lia Mary Sian, Lia Mansen, Lia Honey Huai, Lia Lunsan, Lia Zonu, Lia Nuampi leh Tg. Thang Khua Dal, Tg. Steven Mung, Tg. Lian Tuang, Tg. Biak Lian, Tg. Chinkhanlun, Tg. Khup.\nZomi leh Zogam Lei cih thu kicing takin Pu Hang Khan Lian in hong gen hi. Zogam leh Zolei sungah Zomi te in zingvai i hawm ngeina thute kicing takin hong gen a, leitung hun kikhel hanga hun tuamtuam i tuakte zong hong gen a, tuni in zong i gam leh lei ah i maban omte hong pulak a, mipi kidai dide hi. Bilsik a ngaihsut a khuadak a sep khiat ding tampi hong luikhia hi. Zolia leh Zotaang te in mawhpuakna lianpi i nei hi.\nZomi Nam Ni a sak dingin la makai, lasam leh khuangtum Pa Langh Suan Mung in la dawngkhat hong phuak khit ciangin, “Kei a bek hun kei veh aw, hong huh dih un,” ciin a kikona aw za in a phuak ngeilo pi in kei bang zong dawng nih tak ka behlap sak hi. Pa Pau Khan Khup in zong Bu Zelman phuah hong puak a, la dawng 5 tak sak ding a kinei hong suak a, mipi a kihel khempeuh 150 val in kikawi a lam, khe vei diamdiam in ka sa uh a, a lai ah Upate hong lam keukeu in kilawm mahmah hi.\nHun lah nuam in mipi kitai mahmah himah leh nitak nai 7 hong naih ciangin mipi in hong domsang Pasian phatna la sa in khut kibeng ziahziah a, Zomi te hong siam, hong huai Pasian kiangah lungdamkohna leh Topa Thupha Piakna tawh Rev. Thang Suan Kim in hunte khakna hong neihsak hi. Nek leh dawn a ding thungetna zong hong nei a, mipi Zola sa lam diamdiamte zong khut kilet kham nailo, khe vik nuamsa panpan in hun in hong ngak zo nawnlo ahih manin ka kikhen phot uh hi.\nGilvah taka ann ka nek khop khit uh ciangin “Mai kum Zomi Nam Ni ah kimu kik ni aw” ciin lungsim saupi tawh ka kikhenta uh hi. Mangpha, ihmut nuam aw, it leh ngaih teng aw…\nTopa in Zomi leh Zogam hong siamta hen.\nPrevious: Zomi Nam Ni lungdam kohna ~ Dallas leh Fort Worth Zomi Innkuan\nNext: Bang lau pih ding?\nUSA, Maryland ah thaukikapna piang, mi 5 sikhin in, adangzong mi 2 liam


url: =Ka deihloh khat ka sungah om :: ZOMI DAILY\nposted on 4 August 2018 at 9:37 pm Lomkholna: News, Tdkhen\n1. Ka nute, ka pate’ thu hong thalnial’sak vat nuam a, ahi zongin a nungsangah tua thu ka lungngai phapha hi.\n2. Khatveivei ka nu, ka pate a kihta lo bangin hong om sak vat thei a, ka muhlohna ah ka nu ka pate, a vul ningniang thei uh hi. Ahi zongin a nungsangah tua thu mah in ka nu ka pa hong khuangaih sak kik a, ka liam’sak lungtang ka dam sak kik nuam mahmah hi.\n3. Thu hong kihilh ciangin hong ngaidah sak ziau a, ahi zongin a nungsangah, thu hong hilhte ka it kik zel hi.\n4. Mite’ mai-ah hong kihisak nuam pahpah a, ahi zongin a nungsangah kiniamkhiatna mah hoih ka sa zaw hi.\n5. Hong kidot mama-in ka hoihnate hong pulaklak sak nuam a, ahi zongin a nungsangah, hong kidong phial zongin ka im nuam zel hi.\n6. Tawmtawm theipian leng, upmawh pawlkhat tawh hong behlapsak nuam pahpah a, ahi zongin a nungsangah ka theih teng zong ka gen khin nuam kei hi.\n7. A makai khatin ka om’ ciangin keimah bek hong kimu sak a, ahi zongin a nungsangah kei zong zuite ka nung etet nuam hi.\n8. Tavuan khat hong kipialeh, kei’ hoihsak bangin hong kawi-kaih sak nuam pahpah a, ahi zongin a nungsangah hong piate’ deihdanin ka sem nuam hi.\n9. Lutang khat ka hihna tawh, lutang dangte lakah ka holim uh ciangin, ka pawl pai’dante hong thunthun sak nuam a, ahi zongin a nungsangah, kipawlna a hoih thei ding lamah ka kinga nuam hi.\n10. Holimna munte-ah thu a gen nuam phadeuh a om’ciangin, “Nang bek thuthei kisa maw, ei zong gending hau sem ve-hang ee” ci-in ka lungsim sungah hong kalhsak ziau a, ahi zongin a nungsangah ka theihsa teng tawh ka behlap kikkik hi.\nIh deihloh i sunga om pen in, i kigin mama-in hong ma zat ziau thei ahi hi. Amah i kizat-zat sakleh leengla lungsim hong guanguan ding hi. Ahi zongin tua pen eima’ sungah a om ahih manin, eima’ aa ahi hi. Eima’ aa pen i thuneihna tawh i zat ding ahi hi. A zangsiam tata in tua mi pen a hoih lamlam-in zangthei ding a, a deih keileh zong a hencip thei ahi hi. Tdkhen\nPrevious: Thailand, Phuket ah numei leh pasalkhat Motorcycle tungah akizaih Photo kithehzak\nNext: The Master Keys


url: =Zomi Cup 2015 ah Tukpeng tawh ki lawmtatna nuamtak in kizo ~ Hau Za Cin :: ZOMI DAILY\nposted on 8 February 2015 at 5:41 am Lomkholna: Hauzacin, News, Sport, Zomi\nZomi makaite in hong na dawn in ka dawn ding uh tui, ka hai ding uh kamkhai (chewing gum) leh moh cih bangin hong na pia pah uh a, ka lawp semsem uh hi. Zingsang nai 10am hi a, ZOMI CUP 2015 sungah a kihel Team 32 sung pan Team 16 a kahto ding a suih nunung ni penpen uh ahi hi. Team 4 in sui ziahziah lai ahih man in tua khua 4 te kisui ka en uh a, siam thei mahmah in nopci mahmah hi. “A kihta sim pian pah hi,” cih bang pian in koh zong ka upmawh sangin Zomite na ‘kisinzaw uh’ ei ka ci uh hi. Ahi zongin koh siamna zong ka musak nuam veve uh hi J. Amau suih khit ciangin Singapore Zomi leh Malaysia ah om Zomite ka kisui pah takpi uh a, inntekte in hong zo hi. Nitak lam ciangin ZOMI CUP 2014 champion Anglangh Khua te tawh ka suih leuleu uh leh amau hong zo leuleu a,\n“Tuni bel 2-0 tuak bek khumsak mai ni,” ka ci uh hi. Ka vekpi un mimal siamna kilak tek ni ciin penalty ka suih uh leh ka vekpi un ka khum uh hiJ.\nHau Za Cin,\nPrevious: ZCD & GZA Secretary te tungpan Zomi vai thu genna omding\nNext: Makai Thakte Theih Ding ~ Hau Za Cin


url: =Siallum Kulh Thu :: ZOMI DAILY\nposted on 13 June 2014 at 4:36 pm Lomkholna: Article, History\nMangkaang te’n Kawlgam a lakkhit uh 1887kumin, Zogam dong alaksuak nadingin mangkaang galkap mang Captain Wright, Kawlpi hong tung hi. Gal kisim kulselo a, hong uk thei nading vaihawm nuamin khamtung ukpi, khua hausate Kawlpi apai nading, kamtai sawl in, hong sam sak hi. Zomi lampuite’n zong taang mi ( 5 ) tel uha, Kawlpi pai sak hi. (Sizaang Khua 5 pan ) Captain Wright tawh a kimuh uh ciang, mai etna in, azaina khap 5 le zung 3 apha Zam 5, Taubel 5, Puanzal sil 5 leh puanten ten 120 pia uh hi.Tuakhit ciang, thu hih bang in vaikhak hi, “Kam dam kazat nopna le thuhoih ding kadeih na’un Letsong dingte hong khak ungh, thusau ngaisun unla Kawlpi hong sim nawn sekei un. Kawl te om nagam teng la zo lel ding nahih uh ciang, Khamtung teng le, Kawlpi zaang teng a uk ding ka koi/kaom khin uh hi,Uk pa thu na man keiuh le, ka galkap ten hong man sakding ka hi hi.\nTaangmi ( 5 ) te in lungkim nawnloin, nial pak uh hi. Zogam a tun kik uh ciang, gam Ulian makai te kikum in, Hibang in thu zasak kik hi.”Pha hi no mangkaang te zong ko gamsung hong pai kei un.Kon no hong mungeilo hi ungh. Kazi kata te un no hong mu leh hong lau gawp ding hi. “A hih zongin Mangkaang te in eimi makai te i thugente awlmawk selo in ” Kothu hong mang zaw un, kilem nading hizaw hi, tu in kamakaai te uh Khamtung gam hong paiding hi. A hih zongin, no hong bawlsia ding hilo hi, Pawi ukpi patawh akimu ding leh gam en ding bekin hong pai ding ahi hi” ci in thuzasak kik hi.\nSizaang makai te in zong hi bangin thuzasak kik leuleu hi “Ko No makai te i gam et nasawm nauh,hong khaam zokei nung. A hizong pawi te ukpi pa tawh aki munuam nahih uh le, Kawlpi i nitum nalam pan, Pawi ukpi gam pai na lampi om hi” ci in zasak hi. Ahi zong mangkaang te in “Ko Pawi Ukpi gam paina lampi katheikei uh hi. Upper Chindwin le India gam, Sitta Kaung dong tun theihna ding, Lampi khat bawlding ka hih manun,vanpua ding kulli le a annek tuidawn ding teng hong vai hawm un”ci’n thupia ziau uh hi.\nSizaang makai tein bangma hunin, Thaangmual kan sakzo peuhmah loding ” ci’n khensat uha, innbul khat pan pasal khat temsau ,thau , tei, tawi in Mangkaang te i lampi bawlna Phual Phatzaang dong simtham in vapai uha tua munpan,Sikmol,Pauhpia, tem le lampibawlna a aki zangh ding van tuamtuam tampitakte matsak uh hi. Kawlpi dong hawlkhia in ciaksakkik gai uh hi. Tedim hausa pa Khawcin in a galkap 400 le mualbem pan 30 zong gal huh dingin hong kuansak in hong panpih sak hi. Kawlpi asim napan un, Zomi 5 si a, Mangkaang te 17 man uh hi. Tua hun pan kipan Mangkaang te zongh a galkap te Thuangthi ( Kawlpi pan tai 8 na’ah ) koito uh hi.\nSizaang gam le Kawlpi kikaal teng ah Mangkaang te le Zomi gal hang te ( United Zomi Force ) sakidel mahmah bangin,le galkidel in gamsung tengah khat le khat ki uum/kikap in kisim ngekngek uh hi.( Skirmish ) Ahi hang galvan te ki khaai lua ahih manin, nungkinkik uh hi. Tua pan Tuulsuk Zuhawm mual,Phat zaang mual Leisan mual , Han khanglam lei tawhna ,Nilum mual teng dong ah, hong sim toto uhin, Khuasak hong tung a, inn khat khit inn khat hong haltumsak uh hi. Khuasak a tun laitak Buanman khua a, Sizaang gam, Kamhau gam, Sukte uk gam, Zahau gam, le Tedim khua pan kigawm ( Zogam galkap ) 2000 bangh kikai khawm in Mangkaang te sim ding le simloding thu akikup lai tak Mangkaang te in Khuasak pan Top ( Cannon ) tawh Buanman khua agalkhat pan kap kham in,Inn, Singkung, lopate hong kaang gawp aa, Zomi ten lamdang ki sa mahmah hi. Sukte le Kamhau te,Zahau tein Sizaang makai te kiang ah “Ko le ko koma gam pan sim zaw ding kahi uh hi” ci in Sizaang te hong nusia uh ahih manin,Sizaang te zong atam zawte gamsung ah ki bucip ta’uh ahi hi.\nKhuasak le Buanman ahaal khit uhciang Thuklai Zaangpitam ah , Mangkaang galkapte’n phual hong sat leuleu uha,amaute tawh kilemna a bawl nuam te samin, pawlkhat te in kilemna bawl uh hi. A hih hang,a lel nuamlo teng le kilemna a bawlnuamlo ahi,Buanman & Voklak pawlkhat in tua autlo pawlte inn lamah ciakpih uh in,Siallum kulh to in, Mangkaangte do veve uh hi Siallum kulh ihcih in Kulpi, Nupi kulh, Kulhbaan, Kulhpeang, Galvil Dum ci in nasiatak a, akibawl/akito ahi hi.\nMangkaang te do nadingin, nasiatak a kibawl, Siallum kulh thu in , gal kilemna a bawl masa pasal 2 in Mangkaang te tungah thu puak hi. Tua ciangin , a galkapnote pai sakin kilemna bawla, unau banga om thei nading thu zasak hi. Siallum lampuite in ‘Bang ma hunin, mangkaangte nuai ah niam zaw le lel zawngei loding” ci in omuh hi. Mangkaang te’n zongh ” kilemna nong bawlnuam kei uh le, 1889 may 4 ni hongkuan ding hiungh. Nakidawm un” ci in thu zasak uh hi. Siallum lampui te’n zongh” Hi mah hen aw leh! pha hi. Manlang takin, hongkuan taun, na sisan uh luangsak ding kahi uh hi” ci in thuzasak kik uh a , asun azan in nasia tak kinging den pah uh hi.\nLampui khat ahi Pu Vum Mang in galten hong nek pianpian ciang, ama le Pu Thang Hau, thakkhat thu, kulh pan leng to a, kap ahih manin, gal te 2 si pak a hi hi. Tuapan kipan, khawl cih omloin,kikap uh hi. Tua hun laitak in zing sangnai 10 hun ahi hi. Sunthapai in kikap uha ,nitak nai 4 val dong kikap uh hi. Mangkaang te in kulh omdan condition theilo Sizaang galhaang te i alungtang khauh na pen phumang / nawkmang zolo uh hi. Liimkhai khua pan Khatkap ,Kamsuak,Son thuam te U nau te in “Ih uu le nau te nusia samding ihhiam” ci aa Mangkaang te nung pan hong kaap ciang, Mangkaang te in aZomi pih adang tampitakte akiim apaam ah aom sa ahih manin,lau in tai mang leuleu uh hi.\nMangkaang te 3 le adang 83 si hi . A hi zong Chinhill vol 1 page 31 ah mangkaang officer 1 si a, Captain Mayne le Surgeon le Quesne liam hi. Galdap 3 si a, 8 liam hi ci’n,kiciam teh hi.Gal haksat mahmah ciang bek a aki ngah Victoria Cross pen Surgeon le Quesene in ngah hi. Mangkaang te galhiam pha zaw ahih manin, nitaklam dong ciangin, kido zo nawn loin,Siallum kulhpi pan, gam le minam adingin luang 27 in gam le minam adingin,hong sihsan ahi hi. Tua ahih manin, voklaak khua aom Siallum kulh hoihtak kipuahpha kikin, mi khempeuhte et thei dingin, asi teng i min, Suangkaang tungah ki-at in tuni dong kimu thei lai ahi hi.\n– Sya Thawngkhawhau II 1954 zokhangsim na laibu part one\n– Bo Khup Za Thang i Kawlkam tawh a at Siallum Fortress ( History )\n– Lia Esther Cingh Khan Dim i Siallum Brief ( A ma ii thesis )\n– 1996 Sizaang laisim bu tan 4 sung Siallum thu\nSource: Sian Tongluan\nPrevious: Laibu simsim zo le’ng ~ Zomi Quavadis\nNext: Ih tuahkhak zelzel Email tawh ki khemna


url: =Ngaihsutna Thak Neih Den In - TUNGZANG NEWS\nNgaihsutna Thak Neih Den In\n"Na mailam a piang ding na neih bang lianin tu in ngaihsun in" cih pen a kigen tam hetlo kammal ahi hi. Leitung khantohna leh pilna, siamna, sepzia bawlzia kilamdang to zel ah mihing ngaihsutna zong a kikhek toto ahi hi. Tu laitak a hoih mahmah i cih thute pen hunkhat lai in mi khat i ngaihsutna ah a om limliam, a om kingkiang ahi hi. Tua ngaihsutna om tiuhteuh pen hong kipuah in kiphungvuh toto a tuni a thuhoih, thupi i sakte a suak ahi hi. Tua mah bangin mailam ah, nang mailam ah hih bangin piang leh hoih ding hi cih na neih leh, na ngaihsut leh na khuak sungah vom ciuciau lo in thuk ngaihsut sem in ciiktak in kantel in thukpi lutsuk khit ciang genkhia, pulak in semkhia lecin na ngaihsut bangin hong piang ding ahi hi.\nNuntakna kikhel toto leh mihing ngaihsutna kilamdangto zel ah nasepzia leh kalsuanzia, ngaihsutzia leh deihdan zong hong kilamdang toto hi. Tua hangin tomcik i nuntak sunga i kalsuanna a lamzang theihna dingin leh i nuntakna a nop theihna dingin kipawlkhopna, sepkhawmna leh tenkhopna kilekkim i neih kisam to semsem hi. Pilna siamna zonna leh sepna manlang leh tungbaih ding a kisapna tampi omta hi. Tua ahih manin ngaihsutzia ding, ngaihsutna thak neih dan ding a lampi tampi omte lak ah pawlkhat i gen suk ding hi.\n1. Mimal Ngaihsutna neu koihlo ding: Mimal khat ngaihsutna ciiktaka a pai theih leh tua pen neu koih theih hetloh leh a deihhuai mahmah khat ahi hi. Thu ngaihsut ding khatpeuh a om ciangin tua banga amah guaka lungsim tangtaka a na ngaihsun thei mi a kisam mahmah ahi hi. Ama ngaihsutna ciim leh khauh zong a muibun pen ngaihsutna hithei hi. Tua banga mimal khat ngaihsutna pen midangte tawh kikum khawm in genkhawm dingin a hoihna a hoihlohna bangmah kikum masalo ding. Bangzah ngaihsun zo, bangzah thuk bun cihte a ngaihsutna a genna pan kimu thei ding hi.\n2. Mimal tuamtuam ngaihsutnate sungkhawm ding: Tua banga mimal tuamtuam in ngaihsut thak, ngaihsutna paipi i neihte sungkhawm dingin kuamah kigenpih nailo ding, kikum nailo ding. Nang ngaihsutna tua bang hi, kei ngaihsutna tua bang hi ci nailo dingin eima ngaihsutna ciat gen khia limlim phot ding. Tua banga ngaihsutna tuamtuam a kigen, a kipulak ciangin a genkhia sate in zong a ngaihsut khakloh thute phawk kik in ngaihsun kha thei ding hi.\n3. Mimal ngaihsutnate kikumta ding: Mimal ngaihsutna tuamtuam a kigenkhiate a banban hiam, a kinaih deuh hiam, a kituak vetlo hiam - tuate kikumnawi dingin gen khawm ngengngang ding. A kizang thei ding, a kizang theilo ding, a lamdangpi ngaihsutna cihte nangawn hih sungah kikum dingin gen khia gawp ding. Kikum gawp ding hi. Tua banga kikup gawpna panin ngaihsutna tuamtuamte a kikhilkhawm khawm ahi hi. Tua a kikhilkhawm thute panin ngaihsutna thak hong piang dinga tua pen tu mahmaha zattheih ding zong hithei, mailam ah a kizang dinga thu limci mahmah zong hithei ding hi.\n4. Ngaihsutna thak pen zatsawm pah ding: Tua banga kikupna pan ngaihsutna thak hong piangkhia pen a kizang thei pah hiam ciin kisin pah ding hi. Banghang hiam cih leh a kizang thei ding pi khat a kidiah sawt ding kiphallo a, pammaih in a kizang theilo ding thu khat zong a hoih mahmah banga sit kenkan kisam tuanlo hi. Sin dingin a kizat theih ding leh zangto suaksuak pah ding. A kisam lai thu a om leh a kisamte behlap toto dingin zangtoto ding. Mailama zat dinga hoih ahih leh zong mailama zat dinga koihpah ding hi.\n5. A kizangtheite uang taka zang ziahziah ding: Mihing phattuamna dinga thuhoih khat pen manlangtak, nawhsa, leh ciil hetlo a zat pah ziahziah ding ahi hi. Tua hi kei leh kitawmzatlua cih om thei ding hi. Banghang hiam cih leh mihing leh leitung nuntakzia kikhek ziahziah ahih manin tuni a kizang thei khat a kizatpah kei leh mailam ah kizangsuaksuak nawnlo thei hi. Thuhoih, nasepzia hoih, kalsuan dan hoihte a kizat ziahziah ciangin mihingte haksatna tampi nawkkhia in a nuam a gina nuntakna ah hong lamto hi.\nTua ahih manin ngaihsutna khat peuh neulua, cihtham kei, cihtak kei cih omlo hi cih phawk ding ahi hi. A kizang theilo ding ngaihsun kei in zong kicih theihloh hi. Banghang hiam cih leh tuni a kizang theilo khat mailam ah kizangthei kha thei hi. Mihing nuntakna tangzangsak in lungnopna hong guan thei a, mihing kalsuanna a manlang leh hoihzaw ah hong domto in hun thak ah hong sangkah sak thei hi. Tua manin mimal ngaihsutna neu ngaihsut kei ni. Kei ngaihsutna kicing kei cih theihloh hi. Ken thu bangmah thei keng zong cih theihloh hi. Ka ngaihsutna mite in nuihzathuai sa kha inteh zong cih theih loh hi. A neu pen i ngaihsutna zong a gol pen i ngaihsutna a behlap leh a thek, a phop, a hu ngaihsutna hithei hi. Tua manin a gim a tawl, a sem a bawl, a thadah a tawgik...a kuamah peuh in i ngaihsutnate siit hetlo in i sunkhawm den, i genkhawm den, i kikupnawi den a thupi mahmah hi cih mangngilh kei ni.\nZomi te tukhawma holim a thukikup nuam a sa mahmah minam ihih manin i ngaihsutna te kikum toto, kigen toto lai ni.


url: =News – Page 2 – Tears Gospel Ministry\nTHU HONG NGETSAK NUNG\nA tung gual a menu omte sung panin Contact Us a cihna ah na min leh na lunggulhnate na gelh lecin Topa Pasian kiangah thu kong ngetsak ding uh hi. Na Lungkhamna, na khasiatna, na dahna, Topa ih ko ding a, na lungdamnate zong Topa ih ko ding hi. Vanglian Topa Pasian in thungetna hong…more!\n2012-02-06 September 22, 2016\nCategory News, Thungetna\nHuih leh guah ngakin khuahun hoih dong a ngak mi in khaici tuh ngeilo ding a, an zong la ngeilo ding hi. (Thuhilhna 11:4) (Ecclesiastes 11:4) Hunhoih hunsia cih khen tuanloin Pasian’ thu hilh ding na kin ngaihsutna ding, lungduaina tawh mite’ lungsim zo-in, mite taii-in, hanthawnin na hilhna dingin thu a hong pia ka hi…more!\nC.C.O.C VUNGH KHAN KHAM’ SIHNA THU\nPASIAN ADINGIN A NUNTAKNA A PIA, C.C.O.C VUNGH KHAN KHAM Pa Phung Za Pau leh Nu Suan Ngaih Cingte tapa hi a, 1962 August 13 ni in Tedim khuapi ah suak hi. Unau thum sung pan a u pen hi a, laitan 10 ciang sim hi. 1980 June 15 ni in Rev. Son Khaw Kham…more!\nTU NI IN TOPA IN NANG HONG OM PIH HI. BUKNA TOPA LATE 91:1-16 Sangpen pa liahna sungah a om mi, Vanglianpa’ lim sungah a om mi khempeuh in Topa tungah, “Ka bukna leh ka munkip muanhuai, ka muan ka Pasian na hi hi” ci ding uh hi. SANG PENPA’ LIAHNA SUNG Sanggamte tu laitak…more!


url: =Saangkaa Nuam Ngawl Thi Law ~ Thu Tatuam (Siyin News)\nSaangkaa Nuam Ngawl Thi Law\nThursday, June 22, 2017 Kawl Ngam Thu 1 comment\nTaung-nguu khua, Min Gyi Swe veang ah Jun 20,2017 ni saangkaa nuam ngawl taan luk numeino khat sia thilaw ci hi.\nSaangkaa nuam ngawl aa, a saanginn pan ciakuu in, a nulepa-te ii teih tu lau ahikom thik - thingkuang sungah kibu hi aa,.\nAkibuhna thingkuang sia ataw amaleama kikalh in ahuu samh ahikom thilaw dan in kison hi.\nSrc: My Media


url: =Facebook neihpa Tangthu Tomno :: ZOMI DAILY\nposted on 3 December 2015 at 4:22 pm Lomkholna: Article, Biography, Thawntuang\nKhangno a tamzaw in facebook zatnuamsa mahmah uh aa, a bawl khiapa Pu Mark Zuckerberg tangthu tomno gen dihni. Amah pen May 14,1984 ni-in Dobbs Ferry, New York, USA a mipil innkuan sungpan hong piang hi. Apa in inn tawh kopin ‘ha’ bawl in innkuan kivaak nading sum zongin anu in tanu tapa li aneih ciang dong lungsim lam tawh kisai siavuan sem hi.\nMark, kum 12 a phakin Zucknet kici message kipuak theihna programme hong bawl masa hi. Hih Zucknet zangin a pa nasepna inn dei sungte ah nuamtak a kizop theihna dingin hong zang hi. High School hong tun ciangin Pandora kici music software khat hong bawlin AOL le Microsoft te-a kipan company tampite in lei uhi. 2002 kum, Phillips Exeter Academy pan degree angah khit nungin Harvard University ah pilna hong sin to hi.\nA kum nihna kumin Ivy league kici kipawlna ah hong kihelin software lamah asiamin hong minthang mahmah hi. Tua laitakin Course Match kici programme a bawlsan laitak zong ahihi. Tua zomin Facemash kici programme hong bawl a asang vuah hong minthang mahmah ta hi. A sawt lo-in Harvard sangnaupangte kizopna network ahi Harvard connection hong phuankhia a sangnaupang khat le khat kizopna internet website khat hong suak hi.\n2004 kumin Mark le alawmte (Dustin Moskovitz le Chris Hughes) in mimal khat ciat thulela leh lim (man)te kikhak theihna banah khat le khat kizop theihna facebook kici internet page khat Harvard sangnaupangte boarder sungpan hong phuankhia uhi. Mark in facebook ah a hunbitin semnuam ahih manin a sangkahna pan khawlin California State, Palo Alto ah hong kituah hi. 2004 kum bei ciangin facebook azang mi Teng khat bang hong pha hi. 2005 kum May kha in Mark nasepna ah Accel Partners te sumbul US $12.7 million tawh hong kihel uhi. 2005 kum, December in hih website azangmi 5.5 million bang hong khangto hi.\nMark le facebook website in khantoh lam manawh toto in 2010 kumin Time Magazine te etna ah 2010 kuma misiampen mun hong tung hi. Sum hauh cihtakin hau a million tampi tak mah cimawh gentheite huhna dingin piakhia ziahziah hi. Tu ni ciang dong mah khangno lakah a gualzo pen khat mahin om lai hi. A man, “Simply put: we don’t build services to make money: we make money to build better services” ( Sianggen mahmah le’ng, sum zon nading a hih nasep a phuankhia hi kei ungh. Ahoih zaw a na a kisep theih nading deihna tawh sum a zong hi zaw ungh), ci hi.\nA zi ahi Dr.Priscilla Chan(Chinese-Vietnamese minam) tawh kum 2012 in ki teeng uh aa, Nov 2015 in Tanu Lia Max neih uhhi. Ta hong neihzawhteh Mark Zeuckerberg te nupa in $ 45 billion tawh mi cimawhte huhna in zangh ding cih gen hi. Kum 31 a phapan khakhat bek ka ki halpih ka khangualpihpa leitungah hong minthang mahmah hi. Pasian in mi gentheite a huhzo semsem dingin a pilna aneihna te hong phungvuhsak semsemta hen. Lungdam\nPrevious: Christmas a nopna ding ~ Hau Za Cin\nNext: Kum 1991 Lungdambawl Murlen khua ah ~ Hau Za Cin\nNungzui leh Makai ~ David Tuang


url: =Thongsung hongdenna theiding Calendar namnih :: ZOMI DAILY\nposted on 10 January 2016 at 1:27 pm Lomkholna: Myanmar, News, Sawltak, Thailand\nCalendar cihpen vanthupi leh van manphalua mahmah hisamlo, vankhamzong hisamlo a, mi pawlkhat te bang kumthak ciangin letsong in akipia ziauziau hilel hi. Ahi zongin Thailand leh Myanmar ah Calendar in hongsung hongdenna thei cimawk hi. Banghang???\nThai gamsung ah Prime Minister asemngei te ii Photo atuang Calendar pen kumpi thunei te’n matsak uh cih kiza hi. Tuamah bangin Kawlgam ahzong Rohingya Calendar hangin kumpi thuneite in mi 5 mankhin uh cih Global Voices in genkhia hi.\nThai gamsung ah akibawl Calendar pen nidang in Prime Minister asem ngei Thaksin leh Yingluck Shinawatra te unau ii Photo kituangsak ahih manin, kumpi thunei te in zadah citciat uhhi. Hih te unau pen Prime Minister asep laitak un hawlkhiat thuaktuakmawk uhhi.\nKumpi thumanglo Lawbreaker te zahtakding hilo, thupi simding hilo hi ci’n kumpi thunei te’n genkhiamawk uhhi. Tuahang in Thaksin leh Yingluck te unua lim aki tuangsak Calendar pen hawmkhiatding ki khamcipmawk hi.\nKawlgam ahzong Rohingya Calendar abawlkhia Publishers te kumpi thunei te’n man uh cih kiza hi. Rohingya tepen avekphial in Muslim biakna hi uh a, Kawlgam ah minam Ethnic khat in ciaptehna omlo hi.\nKawlgam sungah Rohingya te kumsawtpi aomkhit uhhang in Kawlgammi hituanlo uh a, Kawlgam ah hong guklut “illegal immigrant” cihtawh Kawlgam kumpi in aciapteh te ahi uhhi.\nTua bangin Kawlgam mi ahilo te ii hongbawlkhiat Rohingya Calendar pen Kawlgam sungah buaina leh ki muhkhialhna piangsakding ahih manin, Kawlgam kumpi in phalna apiakloh ahihi.\nCalendar ahi keizong in van khatpeuhpeuh ihleiding ciangin athu, tangthu Background cihte kancianding akul pawlkhat omleh kilawm hi. ZD Sawltak #zomidaily\nPrevious: Nikhatsung palik asempak ahehpihhuai naupangno\nNext: Pupate hunkhenna ~ Thang Siangh


url: =Pasivo Classic 4- Code Geass Hentai Vocaloid Hentai Perfect Body Porn » 10hentai.com\nPasivo Classic 4- Code geass hentai Vocaloid hentai Perfect Body Porn\nParodies: Code geass hentai, Vocaloid hentai\nCharacters: Lelouch vi britannia hentai, C.c. hentai, Miku hatsune hentai\nTags: Code geass Hentai, Vocaloid Hentai, Lelouch vi britannia Hentai, C.c. Hentai, Miku hatsune Hentai, Miyasu risa Hentai, Doujinshi Hentai, Glasses Hentai, Twintails Hentai, Eyepatch Hentai, D.n.a.lab. Hentai, Japanese Hentai, Read hentai manga, Hentai comics, Manga porn Hentai, Jav hentai, Porn hub hentai\nHentai: Classic 4\nYou are reading: Classic 4\nPrevious: Muscles BEHAVIOUR+13- Original hentai De Quatro\nNext: Amateur [Rondonko] Harapeko Succubus Vanilla-chan|Hungry Succubus Vanilla-chan (COMIC LO 2021-04) [English][Digital] Big Black Cock


url: =Leitung a numei thupi pawlkhat :: ZOMI DAILY\nposted on 7 January 2019 at 8:59 pm Lomkholna: Article\n1. Queen Victoria (1819 – 1901)\nEngland kumpite sung pan Queen Victoria in kum 63 sung vilvel, ni a tum ngei lo British Empire uk hi. Amah pen mak zondan siam se hi. A tanute Russia, Germany, Greece, Denmark le Romania gam uk kumpite’ zi dingin mo khak a, a makte pen kumpi vive ahi hi.\n2. Fanny. J. Croby (1820 – 1915)\nMar.14, 1820 ni New Yorkah suak a, a suah zawh kha 6 a phak teh zatui zat-khialhna hangin a mit taw hi. Kum 9 a phak ciangin laphuah kipan a, hong minthang hi. La dawng 12 bang a phuah khit ciangin gelhkhiasak pan hi. La dawng 8000 val bang a phuah lakah a tamzaw pen Music siamte a aw (tune) bulhsak hi. Zomi Tapidawten i deih deuh, Ka gengen ding ka sasa ding, Keima kha hong liahsak, Hong paisan ke’n migi Topa; Hong naisak in; Singlamteh kiang ah; Lam tawntungah hong piapih hi, Kham khuapi; Zeisu’ tangthu kei hong gen in; Phat un, Phat un; Pasian’ min thang ta hen, Awnemin hong sam; Khia un; Hong gum thei hi; A sia ding honkhia in; cihte ama phuah vive hi. Feb.12, 1915 ni-in si hi.\nAug 28, 1910 ni’n suak hi, Albanian minam hi a, mi hehpihna lungsim nei hi. 1929 a kipan India gamah RC nungak siangtho sem hi. 1950 kumin “Association of Charita-ble Missionaries” phuan a, tagah kepna 127, sum bei lo zato 213, phak zato 54 le sum bei lo sang 60 phuan hi. Mizawng daipamte lakah Pasian’ na sem hi. Veina le itna tak tawh Calcutta ah miphak 10,000 kem hi. “Pasian’ ading nahoih khat” (Something Beautiful for God) cih laibu khat gelh hi.\n1972 kumin Nobel Prize le England kumpinu Queen Elizabeth’ II (1926-) piak “Order of Merit: pahtawinate ngah hi. Pope John Paul II (1920-2005) in zong “Blessed Teresa of Culcutta” cih minphatna pia hi. Sep 6,1997 ni-in si a, kumpite zahin thupi takin kivui hi. Gam tuamtuam pan gam ma-kaite le biakna makai tampin gal uh hi.\n4. Helen Keller (1880 – 1968)\nJune 27, 1880 ni-in Tuscumbia, Alabama, USA ah suak hi. Kha 19 a phak ciang a cina-in tua pan a mit le a bil kizang thei nawn lo hi. A nu le a paten mittaw sangah kahsak a, a khutmedawn bek tawh lai sin hi. “Ka pianpih mit tawh ni 3 sung bekbek khua mu thei le’ng ut lua ing,” ci ngeungau hi. A nuntakna a niamkiat hangin a lungsim niamkiat lo hi. Manglai, Piantit lai, Latin lai, German lai le Greek laite sin a, siam mahmah hi. Kum 24 a phakin Radcliffe College pan B.A degree ngah a, mat sangpi tawh zo hi. Laibu hoih a sak piante a bu bupbupin lot-ngah hi. A piang bangbang a hoihlamin la thei ahih manin cidam loh kawmkalah gual-zawhna le pahtawina tampi ngah veve hi. Leitungah laigelh siam minthang khat hong suak hi.\nA nuntak sungin gam 39 ah khualzin hi. US President 24na Mr Grover Cleverland pan US President 36na Mr Lyndon B John-son ciang tawh kithei uh hi. Mi minthang Mr Alexander Mr Graham Bell, Mr Charlie Chaplin le Mr Mark Twainte tawh kilawmta uh hi. Mr Mark Twain tawh a kinohset laiun Helen Keller in, Mark Twain’ mit tedeldel hi, cih a khut ka letna pan thei ing, ci-in mu lo napin gen thei hi. Hellen Keller in June 1, 1968 ni-in leitung nusia hi.\n5. Ruth Bell (1920 – 2007)\nSiavuan missionary L.Nelson Bell (1894 – 1973) le Virginia Bell te sung pan June 10, 1920 ni Sengamah suak hi. N Korea ah kum 3 sung pilna a sin khit ciangin US gam Montreat, North Caolina le Wheaton College ah sin kawikawi a, degree ngah hi.\n1943 kumin Billy Graham (1918-) tawh kiteengin tanu tapa 5 nei uh hi. 1959 pan laigelh kipan a, laibu tampi gelh hi. Sunday School ah zong hilh lai hi. 1966 kumin Ruth & Billy Graham Children’s Health Center hong a, a sih dong tua ah mapang hi.\nRuth Bell in Pasian nasep thupisa ngiat hi. Hun khat sung US President dingin a pasal a kizol niloh ciangin awi lo lua ahih manin a pasal kiangah, “President ding me-kuang nong lui leh kikhenna lai hong pia ding hi’ng,” cigiap hi. Billy Graham in, “Pasian’ na ka sepna ah hizahin ka lawhcin theihna pen ka zi hong thungetsakna hang le hong pan-pihna hang hi, ci hi. Ruth Bell in June 14, 2007 ni-in leitung nusia hi.\n(6) Daw Khin Kyi (1912 – 1988)\nApril 16,1912 ni Myaungmya khua ah suak hi. Yangon, Kyimyindaing ABM nu-mei sangah pilna sin a, tua khit ciangin ama uuk ahi zato siama (Nurse) sin hi. Galpi nih lai-in thaman ngen loin cina pawlkhat Yangon pan India gam Calcutta ah tembaw tawh va puak hi. Kawl gamah 1942 kum zato hong masate lakah kihel hi. A nasepna zato ah General Aung San zato va lum a, aman na kemin tua pan hong kithei-in 1942 kumin kiteeng uh hi. Tapa 2 (AungSanOo&AungSan Lyin) le tanu 1 (AungSanSuuKyi) te nei uh hi.\n1949 kum India New Delhi a WHO khawmpi ah Kawlgam taangmite’ makaipi le Chairman, 1950-1952 kum te ah Geneva a WHO khawmpi ah Kawlgam taangmi ma-kaipi cihte sem hi. Kumpi vai tawh USA, Japan, China, India, Thailand, Vietnam le Europe gamte ah zin kawikawi hi. 1960-67 sung India gam New Delhi ah Kawlgam palai (Ambassador) sem hi. 1950 kumin USA kumpi in Kawlgam’ nu (Mother of Burma) cih pah-tawina, Yugosalavia kumpi in 1951 kumin minphatna (Star) pia hi. 1955 kumin Thai kumpin zong pahtawina lianpi khat pia hi.\nDec.27, 1988 ni-in Yangonah si a, Tapidaw ngeina tawh kivui hi. A tanu Daw Aung San Suu Kyi in April 16, 2012 ni-in a nu Daw Khin Kyi’ kum 100 cin phawkna-in “Daw Khin Kyi Foundation” phuan a, tua pan khantoh nading nahoih tampi hong semkhia hi.\n7. Aung San Suu Kyi (1945-)\nGen Aung San le Daw Khin Kyi-te sung pan 19-6-1945 ni Yangonah suak hi. Michael Aris tawh 1972 kumin kiteeng uh hi. Nobel Peace Prize a kipan degree le Award tampi ngah hi. Harvard University in Sep.17, 2016 ni-in “’2016 Hamanitarian of the year” pia hi.\n1990 kiteelpi ah ama makaih NLD Party in zo napi, kumpi suak tuan lo hi. 2015 kiteelpi ah NLD in zo hi. 2016 kum ciangin State Counsellor of Myanmar le Foreign Minister panmun la a, gam khantoh nading na-lian tampi semkhia hi. Gam tuamtuamah zin kawikawi a, thupi takin kimuak ziahziah hi. Leitungbup numei minthangte sungah ki-hel hi. Nu Ngo Kang Cing’ laibu pan\nPrevious: Mihingte’ tangthu tom le mailam thu ding ~ Pau Sian Lian\nNext: Singapore inndawl 8 pan naupangno kum 5 aphapan khat kia in sipah


url: =US Diplomat lui in Hillary in President lenleh Russia leh China tawh Nuclear gal piangding hi ci :: ZOMI DAILY\nposted on 16 September 2016 at 5:45 pm UTC+9:30 Lomkholna: News, Thangkhanlian, World\nSept. 16, 2016: US Democratic Party ten Russia pen gal bawl ding leh kihtak bawl ding hi ci-in “Russia scare card” (Russophobic rhetoric) kici a election campaign-na (mee zonna) uh-ah zang zom zel uh a, Republicans ten Russia tawh kitanauna hoih bawl ding vai leh Russiate hoihna themno a loh khak ciangun gensiat cih takin gensia uh hi ci-in US diplomat lui leh US Senate ah Republican makai James George in Radio Sputnikte kiangah gen hi. Russiate kihtak bawl ding hi, huat bawl ding hi cih Russophobia pen Barack Obama in Republican presidential candidate Donald Trump in Russian President Vladimir Putin mihoih leh citak hi a cih manin a mawhsakna thu genna in zang a, Democrats ten Trump pen Russiate thusim kan (spy) hi ci-in ngawh pong uh hi. Hih thu pen Hillary’ dam lohna hangin vote zonna ah Tuesday in kihel zo lo a, tua ah Obama in a gen ahi hi.\nJames George in Obama pen a hun bei ding hi ta lel a, ahih hangin amah tawh kibang ‘surrogate-in-chief’ in Hillary in a zaa ( Commander-in-chief) len ding a, nung diakin Hillary in Trump gumte a kim khat pen lawh sunga man theih loh bulom kikoih hon ahi hi na ci a, zuau gen ding sumzom zel in, a dam lohna thusimte sel a, Russia pen hong phin zom zel lai ding hi ci hi. James George in US foreign policy adingin Russophobic zat pen pilhuai lo a, cihmawh vai lel hi ci hi.\nAmericate’ khangthu en leng Cold War hunin Soviet Union pen Communist gam hi napi US President Roosevelt leh Russia President Stalin, UK PM Eisenhower leh Russia President Khrushchev, Nixon-Brezhnev, Reagan-Gorbachev cih ten ngaihsutna tuampi a neih hangun kitanauna hoihzaw a om theihna ding na hanciam uh a, tu-in Russia pen 1991 pek panin Communist gam hi nawn lo ahih manin kilangbawl hun nawn lo hi ci hi. US mi pawl khatte Cold War pengnawng lai uh ahih manin Russiate huat ding bangin ngaihsun den lai uh hi. Russia pen communist gam ahih nawn loh bek tham loin Christian ngeina deih (Christian conservative) gam hi ta a, biakna leh biakinn in mite nuntakna zo mahmah ta ahih manin na khempeuh kilaih ta hi ci hi. Tua bek tham loin US leh Europe gamte phal neih kibang kiteen, sex marriage, transgenderism (gay, lesbian, bisexual) leh a haihuai na tampi Russia in phal lo zaw lai hi ci-in gen beh hi. Ei hoih lohna kimu loin Russiate hoih lohna bek zonin kinei hi ci hi.\nJames George in Hillary pen mi tawmcik vaihawmna tawh ki-ukna (oligarchy) deih pawl hi a, Republicans sungah zong Jeb Bush in oligarchy a deih manin Trump lel hi ci hi. Republicans sung nangawn ah oligarchy deih om in, tua loin media tuamtuam ten a deih banah sum hat muang tam mahmah a, Hillary zong tua bang mah ahih banah a dam theih lohna hangin president zaa len dingin citna nei lo napi tuh kenkan a, sihna tuak vat leh zong a hankuang sung panin khutcin in president kiteelna lencip in tuh veve lai ding a, cing zaw lai ding hi ci hi. Hillary in a ut lohpi gal tuakin na do ngei lo hi. Mi tampi in Hillary za laih ding a deih lohna pen a zaa laih a omom hun ciangin Democratic party sungah sisan ah kibualna (blood bath) om ding hi cih a theih man uh hi lel ci hi.\nHillary pen a bei thei lo tawh a kibang gal (endless war) do kineih banga president tuh hi a, amah kiim-a omte en le uh cin CIA director lui Mike Morell in Syria ah Russiate na thah sawm a, Defense Department ulian lui Michele Flournoy in Hillary in president a let lian ciangin Syria bomb khiat ding na sawm hi. (tua hunin Hillary in secretary of defense a let cil lai hi). Hillary in gal a do nuam loh tuak ngei lo a, US in na khempeuh a ut bangbangin hih thei cih upna nei pong ahih manin khantohna ding a lunggulh mihingte (progressive humanity) adingin lauhuai a, galkap thahatna tawh leitung laih nuam ahih manin gam kiim-ah gal tuamtuam (regional wars) in hong ngak a, tua-in Russia ahih kei leh China tawh nuclear gal sungah Hillary in hong makaih ding a, tua ahih kei leh Russia leh China kipawlin US tawh nuclear gal sungah hong lutpih ding hi ci-in a thugen khum hi.


url: =Laithiangtho Dokna ( Ezekiel 9- 10) ~ Thu Tatuam (Siyin News)\nLaithiangtho Dokna ( Ezekiel 9- 10)\nFriday, July 31, 2015 Laithiangtho Dokna No comments\n1. Pathian khuapi daan pia tu pasal bangza sam ziam?\n2. Pathian ii ci zawk pasalte koisung pan hong pai ziam?\na. Mualtung pan\nb. Nisuana sang pan\nc. Biakinnn ii sak sang\n3. Pasalte a vekpi ___hui ah ding uh hi.\nc. taungo biaknatau\n4. A taang vazai khuavak sia ___ ah kikhin hi.\na. mual dawn\nb. luphung tungah\nc. Biakinnpi kongpi mai\n5. Topa in ___ a silh pasalpa sam a, Jerusalem pai tu in sawl hi.\na. puan san num\nb. khauip puan\nc. puankaang neal\n6. Ezekiel sia amaitang leipha in boksuk aa ___hi.\n7. Pathian ii sawlna taw suang meihol kamte ___ah the hi.\na. biakinn sungah\nc. khuapi tungah\n8. Tha nei nganhingte thaphil aw sia ___ ii aw bang ahi hi.\nc. Vaanglianpipa Pathian\n9. Nganhingte thakhui nuai ah ___ om hi.\na. a mul\nc. leangmui pei li\n10. Nganhing sim in maitang ___ nei uh hi.\n11. ___ sia Biakinnpi ii nisuana sang kongpi ah tawlnga hi.\nb. Vantung lalangte\n12. Nganhingte ii thakhui nuai tek ah bangtaw kibang om ziam?\na. Mihing peang taw\nb. Mihing maitang\nc. Mihing khut taw a kibang\nJerusalem Daan Kipia\n1Tua zawkciang Pathian hi bang a au ka za hi. “Khuapi daan a pia tu note awng, hi sungah hong pai tavun. Na ngalvanhte hong keng tavun,” ci hi. 2Thakhat in pasal luk sia Biakinnpi ii saksang kongpi puanung pan hong pai a ngalhiam khat tek keng uh hi. Amate taw puankaang neal puan a silh lai at natu a keng pasal khat om hi. Amate a vekpi hong pai in, taungo biaktau hui ah ding uh hi.\n3Israelte Pathian om hi ci a kilakna a taang vazai khuavak sia tha nei nganhingte ii a om maksakna mun panin kilaamto in, Biakinnpi kongpi mai ah kikhin hi. TOPA in puankaang neal puan a silh pasalpa sam a, 4“Jerusalem khuapi bup sungah pai tan a, khuapi sungah a kiihuai nate theampo a kivawtte hu in, a khuangai ngim a thuakte theampo ii talki tungah tepteena vawt tan,” ci hi. *\n5Taciangin a dang pasalte munah Pathian in, “Khuapi sung theampo ah ama zui in that tavun. Kuama khoaikhe heak vun, kuama hesuak heak vun. 6Pasal huaite, tangvalte, ngaknute, nute le patangte thatlum siat vun. Ahihang a talki tungah tepteena a om papote thutha heak vun. Hi lai ka Biakinnpi panin pan vun,” a ci ka za hi. Tua ahikom amate in Biakinn sungah a ding lampuite panin pan uh hi.\n7Pathian in amate tungah, “Biakinnpi nin sak vun. A leitualte mithi luang taw kidim sak vun. Nasep kipan vun,” ci hi. Tua ahikom, amate in khuapi sungah khua mite thatlum tu in kipan uh hi.\n8A kithalup vapawk hun sung tengin, tua munah keima bek ka om hi. Ka maitang sia leipha in ka boksuk a, “Vaanglianbel TOPA awng, Israel ngam sungah a taang sun mite theampo thalup siat tu dongin Jerusalem tungah tabang lalawm in na thin uuk ziam?” ci in ka au hi.\n9Pathian in, “Israel le Judah mite in a cizathuai mama khialna nei uh hi. Amate in ngambup sungah tual that a, Jerusalem sia khialna namcin taw kidim sak hi. Amate in, Keima TOPA in, amate ngam nusia zo hi, tua hu in amate mu thei ngawl hi hong ci hi. 10Ahihang amate tungah hesuakna nei ngawl tu khi hi, amate ii ngual tungah a vawt uh bangin, amate tungah ka vawt tu hi,” ci in hong zo hi.\n11Tua zawkciang, puankaang neal puan a silh pa heak kikin, TOPA tungah , “Nong thupiak bangin ka seam zo hi,” ci in thu a puak hi.\nPathian Minthanna in Biakinnpi Nusia\n1Tha nei nganhing nungtate ii tung san a bealpeu kikhup sin bang sia ka en a, a tungah sapphire suang manpha taw a kivawt kumpi tokhum bang khat a om hi. * 2Pathian in puankaang neal puan a silh pa tungah “Nganhingte ii nuai, muipeite ii kilaklaw ah pai in na khutdimin suang meihol kamte toai in khuapi tungah the suk in,” ci hi. Ama a pai ka en hi. * 3Tha nei nganhingte sia ama ii tum laitakin Biakinnpi thang sangah ding uh hi; taciang a leitual sungnung sia meeikaai in tuam hi. 4TOPA ii omna po ah a taang ziazua sia nganhingte kung pan kikhangto a Biakinn tumna ah kikhin hi. Tua zawkciang meeikaai in Biakinnpi tuam a, leitual sia taang pempom hi. 5Tha nei nganhingte thaphil aw sia a leitual puanung sia dongin kiza hi. Tua awnging sia Vaanglianpipa Pathian ii aw bang ahi hi.\n6TOPA in puankaang neal puan silh pa tungah nganhingte ii nuai muipeite kawm pan meikuang la tu in, sawl hi. Tua pa pai in tua muipei khat ii hui ah ding hi. 7Nganhingte sung pan khat in, amate sungah a om meikuang sia a khut taw sawkin, meikamte la in, puankaang neal puan silh pa ii khut sungah koi hi. Tua pa in meikamte la in, taciang amate a pai uh hi.\n8Nganhingte khat simin, a thakhui nuai tek ah mihing khut bang veu a nei ka mu hi. 9-10A kibang linlian leangmui pei li zongh ka mu hi. Tuate sia nganhing khat ii hui tek ah om hi. Leangmuite sia suang manpha bangin taang a, taciang khat ii sungah leangmui dang khat a kitangin kipheikham hi. * 11Nganhingte a kikhin uh ciang, a kiheak kul ngawlin a pai nopna papo ah pai thei uh hi. Amate sia a pai nopna san tek ah paikhawm tek uh a, kiheak a kul bua hi. 12Amate ii pumpite nungzaangte, khutte thate le leangmuite sia mittang vive taw kidim hi. * 13Hi leangmuite sia ka mang mu maksak sungah ka mute taw kibang hi.\n14Nganhing sim in maitang li veu nei uh hi. A masa phitbel sia khuital maitang hi a, a niina sia mihing maitang hi a, a thumna sia tawpi maitang le a lina sia muvanlai maitang ahi uh hi. * 15(Amate sia Chebar Ngunhui ah ka mu nganhingte ma ahi uh hi). Nganhingte vui sungah kikhangto in, 16a kikhin uh ciangin leangmuite in zui uh hi. Amate in leang tu in, a thakhuite a phil uh ciang leangmuite in a zui lai uh hi. 17Nganhingte a tawlngak uh ciang leangmuite zongh tawlnga uh hi; taciang nganhingte a len uh ciang leangmuite in zui uh hi; banghangziam cile nganhingte in leangmuite a uk uh hi.\n18Taciang TOPA ii omna po ah a taang ziazua sia in, Biakinnpi tumna mun nusia in nganhingte ii tungsia mun khat ah kikhin uh hi. 19Amate in a thate uh phal in, lei panin ka mu tangin leangto uh a, leangmuite in zui uh hi. Amate sia Biakinnpi ii nisuana sang kongpi ah tawlnga a, a taang ziazua sia amate tungsia ah om hi. 20Chebar Ngunhui Israelte Pathian nuai ah ka mu sa nganhingte ma hi ci sia ka tel hi.\n21Amate sim in maitang li tek, tha li tek le, thakhui nuai tek ah mihing khut taw a kibang khat tek nei uh hi. 22A maitangte sia Chedar Ngunhui ah ka mu maitang te taw kibang linlian hi. Nganhing sim in a maisang tek ah tang takin kikhin uh hi.


url: =America gam sung akhangto pen leh ten nading ahoih khuapi khat - TUNGZANG NEWS\nKa tenna khua hi sese ahih manin, nong thupuak ken tha ngah in Pasian min phat ingh. US mun tuamtuam pan kizuan in mi tampi khangto/ kibehlap cih ciang' nasep nading mun awng tampi om cihna zong hipah ahih man, zong theih huai thu khat zong ahi hi. Khua hun zong North Texas aa om ahih man Oklahoma State tawh asat hun (Summer Season) in kha thum sung alum dan kibang in Texas mundang anuai lam sang khualum dan kibanglo in noptuam zaw tham hi. A vot hun ciang' Oklahoma tawh kikhai kik leuleu leh vot lualo in kum khat sung vuk (Snow) nikhat bek kia se ahih manin, lampi tung snow kiat hang' (ice) khawng om ngeilo in (School, Office, Factory kikhakna tawm pha mahmah hi.\nUSA gam sung huihpi (Tornado) kum simsial aom den theihna States te ahi Oklahoma , Arkansas, Mississippi, Kansas States te tawh kinai mahmah ahih tei hang' nidang lai pan tu ciangciang Pasian hehpihna tawh huih sia guahsia ten akimkot pan pelhin mun hoih pen khat ahih manin, Dallas/ Fort Worth International Airport (DFW) vanlengtual naki koih hi ci-in na kigen zong ahi hi. Tua vanleng tual pen ko Fort Worth pan minutes35 bek kipai-in lawmte pawl khat in agenna ah, Tulsa khuapi pan Miami khuapi dong vanlengsap khat veivei US$ 300-400 bang kipia thei in A mun Fort Worth pan lei leng US$70 tawh kituang theih ci hi. Tulsa khuapi pen Fort Worth pan motor tawh nai li leh alang bek kigamla hi. US gam sung mun khat pan mun khat khualzin ih Zomi pih te vanleng (Transit) ding leh (Departure lounge) pan nai tam simsim khawl dingte Fort Worth khuapi aa mel theihte inn Ph set in kidawn (pick up) sak in khawl na'in zong neih theih zel uh ahi hi.\nhttp://www.currentresults.com/Weather-Extremes/US/largest-cities-list.php America gambup (Metropolitan Area) akhangto, amun zai leh mi tampi tenna ah (Dallas-Fort Worth-Arlington area) in alina ah om hi. http://en.wikipedia.org/wiki/Fort_Worth,_Texas America gambup khuapi lian aza asim te lak pan Fort Worth khuapi in a 17 na ah om hi.(Fort Worth is the 17th-largest city in the United States of America and the fifth-largest city in the state of Texas).Tekkakna in gen leng' Ih Zomi te khuapi Tulsa khuapi pen 47th na ah om zong ahi hi.(Tulsa is the second-largest city in the State of Oklahoma and 47th-largest city in the United States. As of July 2013 the population was 398,121, an increase of 6,215 over that reported in the 2010 Census.)\nKhuapi lian dangte ah (living standard) sanna tawh kizui in innsap ( Apartment) sap tam mahmah in, ko kiangah khuapi ahih tei hang' (3 Bed Rooms) te US$584 bang beh tungin ol mahmah lai cih ding zong ahi hi. Nidang ih neu tunglai pan (Cowboy Movies) ih deih mahmah (Cowboy) te kipatkhiatna khuapi pen Fort Worth khuapi nahi mawk hi, Cowboy te khuapi lui (Ancient City) khat zong Fort Worth khuapi nai'ah om in va ki-en tangtang ahih ban thamlo, Leitung pawi nam tampitak kibawlna (Stadium) amin neih khat zong ahi (Cow Boy Stadium) zong himun san mah na hi hi. Leitung IT lam aminthang mahmah California State aom (Silicon Valley) zong hih (Area) ah kikoih sawm khin ta ahih banah, Michigan State aa GM Motor Company te zong ama uh munah votlua ahih man, kumlang sung nasep tanglamlo sa uh in, Fort Worth leh Dallas kikaal mun hong kituah ding ci hi. Tun zong Company tamlua in nasep tam semsem in nasep khat peuh OT tam pha mahmah in, nipi kaal khat (Tax) piak khit (400-500 leh 1,000) ciang angah den ei mite tam mahmah ta hi. Mun dang States aa nai tha tampi ngah te sang' ko kiang aa nasep la ol Phone leh Factories tuamtuam aa semte (Over Time) nisim nai 2-5 ngah thei ahih man leh Saturday sem den uh ahih man kum khat (Income) hoih theih in, Pasian hehpihna phat aa, mundang lung gulhlo uh zong ahi hi.\nVanleng (Parts) bawlna, Helicopter bawlna, Toyota Company etc.., akipan akiza ngeinailo (Production) tuamtuam kiza in tua teng hang' Pa Do Lian hong-at ahi US aa khuapi teng lak pan Fort Worth peen a khangto peen ci mawk ei. (mimal a cih na hi in teh). Na khua vuah mimal bangzah om (population) ci in ong ki dong leh na thei dia? A kicing in a nuai aa link ah na en dih ve vua.....http://fortworthtexas.gov/citynews/default.aspx?id=137164 ci'a hong-at na pan ih mipihte ding tenna ding leh azot tak khuapi khat hi ci-in deihsakna takpi tawh Dallas/ Fort Worth, TX thu ka theih sung pan ahoih nathu gending tampitak omlai ta leh tawm khat hong hawmsawn kahi hi. Hong suak ding Zeisu khazih hang' ih ngah hamphatna nam tampi teng banah, lai sim ih mipih te'n noptuamna angah theih nading' hong suak ta hen. Merry Christmas to you all


url: =US gamsung khualzinna pawlkhat – 105 :: ZOMI DAILY\nOctober 31, pan November 10, ni dong ka khualzinna ding pen ka gensa mah bangin Mungno in ani ani a hong sehsaksa mah bangin ka paina khempeuhah koimah kipelhna omlo hi. Ahi zongin Las Vegas khuasung ah khe tawh ka nih un hun saupi ka zangkha uh a, ka tausang (tower) kahna uah hun tampi ka zattheih khak loh uh leh Hoover Dam a sunglam ka et man loh bekmah gen ding a om hi.\nKa pata uh ka khualzinnate ah lam tawntungah kiho in gentheih genmawh zong genin thu leh la ka kikum tangtang uhhi. Ka suah ka khan uh kinaii tak a ka kikholhna penpen uh hi pah a, tua mahmah zong ka nih tuak un hampha ka kisa hi. Tua banah amau unau, Paupu, Mungno, Don Niang, Donno, Cingneu, Vungkhek a vekpi in a omna a inntek uh va pha va siik kim ngiat thei kha ka hi a, innlam a nu leh pa bang a om lai bang hi peuhmah leh, ka hilkik ding gennop tampi tawh vah kinghkengh sa a Kawlgam ciah kik ding ka hihi.\nKa ciah ni ding zingsang ciangin Niiangpinu, Kyim Kyim leh Lianpi in zong hong kha thei uh a Niiangpi bel sangvai mah tawh man thei lo zel ahih manin hong kihel thei lo hi. Niiangpinu in a huan a kawlsing min limci mahmah ippi khat in hong guan hi. Ka vante mawtaw tungah guang phitphet in, inn pan ka dingkhia uh a, khuasung teng banah khuanawl mual tung lam a, innthak kilamna khawng hong etpih kawikawi uhhi.\nTua khitteh ansai khatah ka sunsiah dingin an phel ngeengpi khat hong guan a, tua zawhteh vanleeng tukna lam ka zuan uhhi. Vanleeng tukna ah hunhoih khom khat ngah ka hih manun video kila kawm kawmin lungdamna leh mangpha kipaihna thu tawmkha ka kigen uhhi.\nTua zawhteh khualzinte ki-ap nading a sungah lut (check-in) dingin keellei pai kawmkawm tungah ka kahto a, adawn ka tun ciangin lungdamna leh lungzuanna kikim hel in tua ni a’ding a, a nunung pen khut ka kilap sanh uhhi.\nKa pai lam a vanlengte mah tawh Ontario, CA International Airport pan nitak nai 2:15PM in ka lengkhia a, Denver khuapi-ah tawmvei sung bek khawl in ka pai suaksuak leh Tulsa vanlengtual zan 9:30PM in cidam takin ka tungkik hi.\nKa Khualzinna Teng Video Tawh En Kik\nCalifornia, Nevada, Arizona State ka paina khempeuh uh a video camera tawh ka kizaihna uh a pongpi sungpan in, Vungkhek in leptuah leh zuun thuah (edit) in atom theithei in puah in hong teisak a, video ka etkik ciangin a tung a ka kong pulaak khempeuh teng mitmuh in hong musak kik dandan hi. Camera zaihpa Mungno zong a ngaihsutna (idea) hoih sa in zaihsiam mahmah kasa hi. Ka kizaihna uh movie sung ka en kikkik a a tawp khakna ah Ontario vanleeng tukna pan ka kikhenkuan laitak uh ka muh kik ciangin movie kizaihzaih te zahin a zaih siam ka hi ta um, kei leh kei kiphawk kha vat pak thei lo in Korean movie khat peuh a en khakha ka kisasa tazen hi. (He..he..he…)\nTun pawh ahih leh ka khualzinnopna ka phaknop hamtangna munteng a khinta ka hi a, ko omna Tulsa khua pan a gei a naii ni khat ni nih a phak theihna ziauziau mun leh gam cih loh buang, koimah peuhah khualzin ding ka sawm nawn kei phot tadih uhhi. Kawlgam ciah kik ding bek a ngak ka hi ta uhhi. Lungdam, Byebye..\nPrevious: Huai Siam Ni ~ Hau Za Cin\nNext: Tulaai Leitung Thuthang Tuamtuam Updates April 15, 2016


url: =Kuala Lumpur ah Rohingya vaitawh kisai mi 100,000 in lungphona neihsawm :: ZOMI DAILY\nposted on 20 September 2017 at 10:01 pm Lomkholna: Malaysia, News, Sawltak, worlds\nKuala Lumpur khuasung ah Rohingya vaitawh kisai mi 100,000 in lungphona neihsawm\nMyanmar, Rakhine State sung aom Rohingya te buaina vai hangin, abiakna kibatpih te gamtuamtuam ah buailunglung mahmah uhhi. Malaysia Islamic Organisations Consultative Council (Mapim) kici kipawlna te’nzong tuavai hangin lungphona neihkiksawm leuleu uh cih Bernama pan kiza hi.\nMapim President Mohd Azmi Abdul Hamid in agenkhiatna ah lungphona pen Kuala Lumpur, Bukit Jalil aom National Stadium ah kibawlding cihi. Lungphona pen October 28 ahih keileh November 04 ni ciangin bawlsawm uh ci a, tualai ah Rohingya bekbek mi 100,000 bang kihel theiding cihi.\nTuaban ah Malaysia gamsung aom NGO (non-governmental organisations) kipawlna tuamtuam 30 bangzong kihelding a, gamsung kumpi thunei makai pawlkhatzong kihelding hi ci’n genkhia hi.\nTua lungphona pen “A Million People and World of Anger – Rohingya” cih min vawhsawm uh a, ahih theihleh mihing bekbek Million khat ki kaikhawm in, Rohingya te kibawlna teng pulakna neiding cih ageel uh ahihi.\nLungphona neihding pen ani khatzawkzawk lemkhin a, ahi zongin Malaysia Prime Minister Datuk Seri Najib Abdul Razak pen bangni hongki heltheiding cih ki ngaklai in, tua tungtawn in aniding ki kipsakding hi ci’n tuni Press Conference abawlna ah genkhia hi.\nMalaysia gamsungpan bekthamlo, leitung gamminthang khuapi tuamtuam ahi New York, London, Paris, Moscow, Istanbul, Jordan, Jakarta, Bangkok, Manila, Singapore cihte paninzong leitung in atheih miminthang, makai minthang te ki sapsawm cihi.\nRelated: Kuala Lumpur khuasung lungphona panin thumanglo Rohingya mi 71 kiman\nTuabang in mipi lungphona neikhawm in, ki kaihkhopna vaihawmsawm uh a, leitungbup in Kawlgamvai atheih nadingin pholak khiading, kumpi thunei te’n amanlang in Rohingya vaitawh kisai Action alakmengmeng nadingin tawsawnding ci’n amakaipipa in genkhia hi. Sawltak #zomidaily\nPrevious: Zawhngeu in apu kivuina hankhuk nusia nuamlo (Video)\nNext: Myanmar, Rakhine State sungah Landmine 3 puakkham, asi omlo


url: =The Ocean's Lungs by Lynn DeBeal\nThe Ocean's Lungs by Lynn DeBeal (2012)\nDescription Clay water color colored pencil and wax colored pencil piece digitally manipulated. I love the depth I get when I work with the pure pigment of woodless color pencils.\nProduct No 4483358\nSubjects 3D Art, Abstract, Color, Fantasy, Geometric, Landscape, Optical Illusions, Organic, Science Fiction & Fantasy, Seascapes\nTags DeBeal, Lynn, blue, color-pencils, earth, fantasy, ocean, orange, organic, pink, waves


url: =Indonesia Police HQ asim temtawi migilo 4 kikaplum, Officer khatzong si :: ZOMI DAILY\nposted on 16 May 2018 at 11:39 pm Lomkholna: Indonesia, News, Sawltak, World\nIndonesia gamsung aom palik te phualpi “Police Headquarters” khatah pasal 4 in Samurai temta namsau tawh sim uh cih AFP pan kiza hi. Tua namsau tawh Attack abawlsawm mi 5 tepen Police te’n thautawh kap uh a, mi 4 kaplum in, Police Officer khatinzong sihlawh hi ci’n kumpi thunei te’n genkhia uhhi.\nIndonesia gamsung ah Suicide Bomb kitam in buaina tampi apiankhitdeuh, tu’n Police Headquarters ah migilo mi 5 te’n namsau tawh asim leuleu uh ahihi.\nHih buaina apianna munpen Sumatra Island aom Pekanbaru City sungah tuni Wednesday (May 16) ni in thupiang ahihi. Abeisa Suicide Bomb aki sukhamte mahbangin hih ngongtatna zong IS (Islamic State) te’n ko ii gamtatna hi ci’n mawhpuakna pulak, Responsibility la uhhi.\nTuni thupiang tawh kisai in Police te genkhiatna ah Minivan khattawh pasal honkhat Police Headquarters ii Gate maiah hong nawkphei uhhi. Tuakhit ciangin Police Officers te temta tawh hongsatphei uh a, Police Officer khat inzong sihlawh cihi. Tuaciangin Police te’nzong thautawh mi 4 kaplum pah uh ahihi. Khatpa pen taisuah uh a, ahi zongin akhuanung ah mankikthei veve uhhi.\nNung Sunday ni inzong Java Island tung aom Surabaya City sunga biakinn mun 3 ah innkuan khatin Suicide Bomb sukham in mitampi in sihlawh liamlawh uhhi.\nPolice Officer te lakah asipa pen mawtaw tawh ataihlup uh hi a, adangzong mi 2 liam cihi.\nIndonesia gamsung ah Asian Games pen tuzawh khathum khitciangin akibawlding ahihi. Tua Asian Games pen August 18 ni akipan Jakarta leh Palembang City sungah kibawlding hi. Tuaban ah October khasung inzong Bali Island ah IMF-World Bank meeting kineiding hi. Tuabangin athupi mahmah pawilianpi 2 tak nei uh a, tuakawmkal ah IS migilo te ii ngongtatna pen kizomzom ahih main patauhhuai mahmah hi.\nMore: Indonesia ah tuahsiatna tamlua ahih manin Infrastructure Project honkhat kikhawlsak\nIndonesia gamsung ah tuciangciang ahuaisia penpen in akiciamteh Bomb apuakkham pen 2002 kum a Bali Bomb puakkhammah huaisia penpen hi. Tua Bali Bomb hangin mi 200 val in sihlawh uh a, asi atamzaw pen gamdangmi vive ahihi. Zingciang Thursday ni akipan Muslim te ii antanhun Ramadan alutding hita hi. Tua Ramadan hunsung inzong amau biakna veve, adiakdiak in Sunni Muslim leh Shia Muslim te phadiak pawlkhat leh pawlkhat aki suamlum giapgiap te uh ahih manin, ki dopsiamding thupi khadinghi. Sawltak #zomidaily\nPrevious: India gamsungah Flyover lei khat kicim in mi 18 denglum\nNext: Zomi Mungtup Tunna Dia Lampi\nTukal sung ZYA – Tonzang maban ~ Pu Thangboi


url: =Col (Rt.) Mohamed Nazim – Minivan News – Archive\nTag: Col (Rt.) Mohamed Nazim


url: =Gamgi le Christian Upna Kido ~ Rev. Fr. Damian Dal :: ZOMI DAILY\nposted on 10 November 2014 at 9:44 am Lomkholna: Article, Biakna, DamianDal\nGamgi le Christian Upna Kido\n(Border against Christian Faith)\nGamgi cih kammal ihzak ciangin, ihlungsim sungah hongsuak thu in, gamgi khenna , leitang gikhenna, innhuang gikhenna cihbangin ihphawkhi. Ahizongin, tuate sangin atangzai zaw in ih etciangin, ‘Gamgi’ cih kammal in thutampi huamin, latampi henhi. Tua thutampi te sungah, bang Gamgi te in tuhun tulai takin, ih Christian upna hong nawngkaisak in, bangci bangin hong susia theihiam cih aphawkhuai mahmah thu ahihi. Gamgi (Kigi) cih kammal pen gamvai (political term) tawh gen hileng, gending sutding tangzaitakin a ommah bangin, upna kammal tawh ihgen ciangin zong tua bangmah in hongtangzai hi. Gamgi (kigi) cihciangin, atomno khat in genleng kikhenna, kideidan na cihkhiatna nei hi. Tua ahih manin, sihna hongtun ciangin, gi bangkhen ta dingmaw ci in, luankhi nul in ihkap hi. Cihnop na in, sihna in ahinglai te leh asi mi nu/pa gamgi hongkhen in, khawlna kikhat theinawn lo, lenna kikhat theinawnlo in, nek nekhawm thei nawnlo, dawn dawnkhawm thei nawnlo zahdongin, asi leh ahingte kikal gi hongphut hi. Hun zangkhawm thei nawnlo, tongkum khawmthei nawnlo, nuikhawmthei nawnlo, zaila awikhawm thei nawnlo in sihna in ei leh asi mi nu/pa kikal ah gam nih hongsuah in, gi hong khenhi. Tua ahih manin, gibangkhenna hongtun simin, ihtuak sialsial in, ihthuak sialsial in lainat natawh khitui luangin, ihnunna leh ihpianzia te lamdang sa in, hidan maw leitung nuntak ci in ihthum hi. Tua in sihna in ahi a, athu tuamtuam hangin, ih it mahmah ih ngaihmahmah minu/pa tawh bangthu bangthu in ihki khen ahi zongin, gi hongkhen ahih manin, lungsim natna, dahna, lunglengna, khua ngaihna le khitui luanna tawh thu ihkhup tawntung hi. Bangzah in khasiat huai hiam? Tua ahihman in ‘Gamgi’ i ci a, ‘Kigi’ ahi a, ‘gi’ i ci ahi zongin hibang kammal te in, kamnamtui ahih lohna thu ihphawk semsem hi.\nTua hi leh ‘Gamgi’, ‘Kigi’ le ‘gi’ cih te in ei Christian te upna tawh bangci kithupuak theihding a, bangci kithupua lo thei hiam cih thu in athupi ahihi. Lamkhatpan in gen leng, ‘Gamgi’ ‘Kigi’ cih kammal te in Christian upna tungah bangci bangin gualzawhna la in, koici bangin Christian thu ummi te zothei a, tua gamgi ah Christian te bangci nuntak in, bangci kizop uhhiam cihthu athupi ahihi. Adiakdiak in ei Zogam le Zomi (Zomi context) Christian te adingin bang ‘Gamgi’ ihmu thei dinghiam? Tua ‘Gamgi’ bangci ihkantan zodinghiam? Bangcihleng Gamgi neilo Christian upna innpi, Christian gam (gamgi omlo Zomi Christian gam) ih suah thei dinghiam?\nTu in ‘Gamgi’ ahih kei leh ‘kigi’ cih in nisim ihnuntak na ah bangkhiatna teng neithei hiam cih ih en masa dinghi. Gamgi/ kigi cihciangin, kikhenna, ki deidanna, kizop theilohna, hi in, nang le kei hongkhen thu leh na, nang le kei hong kizomsak theilo, hong kithupuasak theilo nuntakzia ngeina te in nang le kei kikal ah gamgi/kigi hong suak hi. Zomi te in Pasian minam, thupha ngah minam hihang ci in, thu in genin, la in ihsa hi. Himah tase leh gamgi tampi ihnei veve hi. Minam lungsim gamgi, beh le phung gamgi, khua gamgi, sum le paai gamgi cihbang in ih nei a, tua gamgi te tungah Christian upna tawh gualzawh ihsawm sangin, tua gamgi khenna te zangin Pasian apau lap kitamzaw hi. Banghangin tuabangin gamgi kantan lo in, gi khenzaw behlap ihhiam? Minam khualna, beh le phung khualna, sung le pu khualna thute hang ahihi. Pasian thu leh gupkhiatna thuhang hi lohi cih thu kimu thei hi. Ei\nZomi te pen, khanglui laipek pan in, akhuakhua abehbeh in khuadawi behdawi nei in, eimau aituam ciat paai in abia te ihihi. Christian hongtun khit kumza cingval tase mahleh, pupa te khawdawi, behdawi nei in, amau aituam tek abiak hun lai uha alungsim te ih paaikhiazo naikei hi. Hih thuhangin, behkhat pawlpi khat, khuakhat pawlpi khat ihphuan khia phial ta a, Zomi Christian te pawlpi min in gibang hongkhen in, tua gamgi ah lungsim siangtho thu ummi, thuzui mi tampi te in puuklaawh in, sihlawh thei uhhi.\nChristian upna in gamgi nei lo, deidan neilo cih ihkhuak in thei hina pi in, nisim nuntakna ah, pawlpi min tuamtuam hangin, kideidan na, kikhen na, ki totkisel na thu te ihza a, ihsin a, ihthei hi. Hi thu nakpi in lungngaih huai hi. Aki it mahmah nupa kalsung nangawn gi hongkhen thei thu in hi thu ahihi. Minam tungah akinga lo, beh le phungtungah akiphut lo, sung le pu thu ahilo Pasian thupen tua gamgi te zangin gi ihkhen a, gam tuam leituam ihsat nop man in, Zomi te ihkilem thei ngei kei hi. Christian upna in leitungvai gamgi/ kigi cih khempeuhte tungah gualzawh na ala gupkhiatna thu ahihi. Pau kibatlohna, ngeina kibatlohna, minam kibatlohna, beh le phung kibat lohna te khempeuh ( cf. Piancil 11: 1-9, Sawltak 2, ) in ei Zomi Christian te sungah kigi hongphut nawnloh nading khangthak momno Christian te ih hanglung ciam in, ma ihpang khawm ding hi.\nPrevious: Nutsiatsa gam ngai nawnlo Thu-um masate\nNext: 10.11.2014 Tuni leitung thuthang te\nMalaysia, Kota Damansara Cafe’ khatah datsithawl meikuangsa in kilot, mikhat liam


url: =June 12, 2021 ~ MUC\nAdmin 3:14:00 PM Articles, Offertory Reading Zomi\nAnanias leh Sapphira in Pasian a Masak Loh Manin\nNa khempeuhah Pasian i masak ding hamsa hi. Ananias leh Sapphira in a nuntak uhah Pasian a masak lohna hangun a thuak uh siatnate in bang hong hilh hiam?\nAnanias leh Sapphira nupate in Pasian masak ding ngaihsun uh hi. Jesuh um uh hi. Kha Siangtho tawh kidim kiphum ngei khin uh hi. Ahi zongin Ananias leh Sapphira in Pasian kamciamte muangzo taktak lo uh hi. Amasa-in a neihsa uh zuakna panin a ngah sum khempeuh pia dingin pulaak uh hi. Hih pen piaknopna lungsim tawh a ngaihsut uh hi; Pasian tungah piak ding sawmah khat sangin picing zaw ngaihsutna khat hi. Leitang a zuakma-un tua bangin ngaihsun uh hi. Ahi zongin kim le paam panin huzaap tuamtuamte hangin a neihsa khempeuh uh zuakin a ngah khempeuh uh sawltakte ap uh amuh uh ciangin hih nupate in zong a neihsa khempeuh uh zuakin sawltakte ap ding ngaihsun nawn lo-in huaihamna in hong ukcip hi. A neihsa zuakma-uh a lungsim puak bang nawn lo-in tu-in a khut sungah sum tampi hong tunteh huaihamna hangin sihna thuak uh hi. Amaute ngahna sangin a tawmzaw ngah bangin pulaak uh hi. A tawpna-ah a nihun sihna thuak uh hi. Bang hangin Pasian in tua bangin khauhtakin sihna pia hi ding hiam? Sihna tunzah dongin sum in vangliatna nei hiam?\nPasian in thumanna leh cihtakna thupisak hi. Tuni-in zong Ananias leh Sapphira mah bangin sawmah khat leh sumpite tungah thumanin cihtakna kisam hi. Kha sialin sawmah khat leh sumpi khia hamtang ding cih kamciam piak a kul hi lo hi. Ahi zongin kamciam i piak leh kamciam tangtunsak ding kisam hi.\nA beisa hunin kamciam pelhkhak a om hiam? Ei le ei kikhem lo-in Pasian tungah zong zuau loh ding kisam hi. Kamciam tungah cihtak ding kisam hi. Ananias leh Sapphira in Pasian masak lo uh hi. Tua hangin sihna dong tuak uh hi.\nPasian hong itna in Amah masak ding hongkai hi.Anainias leh Sapphira tungtawnin pelh ding thu i thei hi.\nArticles Offertory Reading Zomi\nCopyright © MUC | www.muc7.org | Email:boihlekpa007@gmail.com | Phone:9045177671


url: =Zomi Book: Zomi Khazihsung leh Ngeina Kikhel Daan - Zomi History Zomi Book: Zomi Khazihsung leh Ngeina Kikhel Daan - Zomi History\nHome > Articles > Zomi Book: Zomi Khazihsung leh Ngeina Kikhel Daan\nZomi Book: Zomi Khazihsung leh Ngeina Kikhel Daan\nOnline ah Zomi laibu kingah bangbang teng om hiam cih ka zong kawikawi leh, muh ding na tam phalo hi. Amazon ah Rev.Dr. Gin Khan nang laibu gelh thulu Zomi Christianity and Cultural Tranformation cih khat na om bil bel hi.\nTua mun ah a laibu leh ama thu them na kigelh a nuai bang ahihi.\n"Rev.Dr. G. K. Nang is one of the leading Baptist leaders in North East India. He completed his B.D. from United Theological College, Bangalore and Th.M. from International Baptist Seminary, Switzerland. After his retirement from the Church he pursued his doctoral study at Fuller Theological Seminary, Pasadena, California and completed his Ph.D. in 2010.The present book is the result of his research work. He has written two books in Tedim languange and edited the monthly magazine of the Chin Baptist Association and Zomi Baptist Church, Mizoram. He was awarded a certificate of the "Writer of the Year" by the Zomi International Network group for his contributions in writing articles in 2009. He is a pastor, writer and missionary."\nAgennopna ah, Pu Rev.Dr. G.K. Nang pen India Malsuah khawk a dingin Baptist makai madawk khat hi a B.D pen Inited Theological Colledge pan, Th.M pen International Baptist Seminary, Switzerland pan zo ci hi. Tua ban ah a tawlnga khit ciangin Fuller Theological Seminary, Pasadena, Carlifornia ah doctoral degree 2010 kum in va sin a lawhcing takin zo thei ci hi.\nPu G.K. Nang in laibu 2 Tedim pau in a gelh banah Chin Baptist association ( Lamka) leh Zomi Baptist church, Mizoram te bawl laihawm tuamtuam ah zong lai gelh den ci hi. Ama laigelh siamna leh hanciamnate hangin Zomi International Network te'n 2009 kum in " Kumsim Laikungpu Pahtawina" zong pia uh ci hi.\nA thukhupna ah amah pen pastor, laigelh leh gupkhiatna thu hawmkhia khat ci hi.\nAma laigelhbu thu kigelna omlo in, a laibu ahi " Zomi Christianity and Cultural Transformation pen:\nLaihawmkhia LAP Lambert Academic Publishing ( August 2, 2013)\nISBN-10: 3659414646 ( ISBN pen leitung theihpih laibu ciamtehna hi.)\nLaibu dung le vai, sahdaan : 6*0.8*9 inches\nAgikna 1.1 pong\nAmazon best seller rate: 5,417,162 ah om hi.\nAtunga bangin leitung online laibubuk minthang penpen ahi Amazon ah kuamah peuh in vel theih den ding in om ahihi.\nArticles 1:04:00 AM\nItem Reviewed: Zomi Book: Zomi Khazihsung leh Ngeina Kikhel Daan Rating: 5 Reviewed By: Thang Thawn Tuang Guite